Төшөнкөлөктән сүплек ҡотҡарҙы\nХәйерсегә ел ҡаршы тигәндәй, отпуск ваҡытында бәләгә юлыҡтым—йәндәй күргән айфонымды яңылыш һыуға төшөрөп ебәрҙем. Бынан бер нисә йыл элек аяғымды һындырып ултырғанда был тиклем ҡайғырмағайным. Хәҙер уның тауышын юҡһынам—сигналдарының яңғырашын, яратҡан көйҙәремде тыңлағым килеп тик тора. Ҡара корпусы күҙ алдымдан китмәй, айырылғыһыҙ «дуҫым» эргәмдә булған саҡтарҙы, бар донъяның беҙҙең тирәлә әйләнеү ышанысы биргән мәлдәрҙе һағынам. Быға тиклем мин машинамды боҙғайным. Теләгән еремә «һә» тигәндә елдереп алып барған автомобилемде эшлектән сығарыуҙы ла ныҡ ауыр кисерҙем, хатта ул төштәремә инеп йөҙәтте.\nКөнөм йәмәғәт транспортына ҡалды. Бер мәл шулай эшкә китеп барғанымда тубығымда ятҡан «Alexander McQueen» маркалы күн сумкама ҡарашымды төбәнем. Уның матурлығына иҫем китте, ә башымда төрлө уйҙар сыуалды: ошондай матурлыҡ тыуҙырыусы атаҡлы дизайнер нисек үҙ-үҙенә ҡул һала алды икән? Белмәүселәр булһа, аныҡлап үтәм, Александр МакКуин Лондондың Гринпаркындағы фатирында аҫылынып үлә. Билдәле модельер бурыстары һәм кредиттары арҡаһында депрессиянан сыға алмай шундай ҡурҡыныс аҙым яһай.\nМинең дә бурыстарым һәм кредиттарым быуа быуырлыҡ. Әҙәм балаһы аҡсаһын тотонғанда үткәне менән идара итә. Кеше эшләй, аҡса таба һәм үҙ хеҙмәтенең һөҙөмтәһен кәрәкле әйбергә әйләндерә. Ә бына кредит аҡсаһын тотонғанда кеше киләсәген «һата». Эйе, эйе, беҙ нимәнелер кредитҡа алып үҙебеҙҙең киләсәгебеҙҙе һатабыҙ. Һәм туҡтамай эшләү өсөн йәшәй башлайбыҙ. Нишләптер, киреһенсә түгел.\nБаштағы уйымды дауам итәм. Күптән түгел күршемдең мәрхүм булыуын сүплектәге әйберҙәргә ҡарап белдем. Fөмүмән, күп ҡатлы йортта кеше үлгәнен сүплек һауытына ырғытылған бер өйөм әйбергә ҡарап беләһең. Юрған тыштары, туҡымалар ҡалдыҡтары, кейем-һалым, һауыт-һаба, моданан сыҡҡан көнкүреш техникаһы, люстра, комодтар… Кеше ғүмере буйы кемгәлер кәрәк булыр тип ташламай йыйған әйберҙәре бөгөн килеп берәүгә лә хәжәт түгел.\nМин дә яратҡан әйберҙәремде эшлектән сығарып ай буйына күңел төшөнкөлөгөнән сыға алманым. Донъяла хөкөм һөргән иҡтисади көрсөк арҡаһында әле оҙаҡ ваҡыт айфонһыҙ һәм машинаһыҙ йәшәргә тура киләсәк әле. Әммә ҡый-һай түгелгән һауыттар янынан үткәндә мин ҡапыл шуға төшөндөм: ҡайһылай ҙа йүләрмен!\n«Кешеләр уларҙы яратһындар өсөн яралтылған, ә әйберҙәр улар менән ҡулланһындар өсөн барлыҡҡа килгән. Киреһенсә булғанға ла донъяла хаос»,—тигән Далай-лама. Ысынлап та, кешеләр иҫке әйберҙәренән айырылырға теләмәй. Ә бит фен-шуй буйынса аламаны өйҙә тоторға ярамай, унан насар энергия килә. Алама йыйған кеше ауырыуға һабыша. Шул кәрәкмәгән әйбер арҡаһында күп кенә ғаиләләрҙә ыҙғыш сыға. Әйтәйек, оло кеше өйөнән иҫке мебелен ташлатҡыһы килмәй, ә йәштәр заманса йыһазландырырға тырыша. Мин килен булып төшкәндә ҡәйнәмә 47 йәш ине. Ул үҙенең туй күлдәген шул килеш һаҡлағанына аптыраным. Улым тыуғас, 24 йәшлек атаһының йүргәктәрен, бәләкәй саҡта кейгән бөтә кейемдәрен сығарып бирҙе. Балама бер йәш тигәндә ул сепрәктәрҙең береһе лә ҡалманы. Ҡараһам, 18 йәшлек ҡәйнешемдең дә бөтә әйберҙәре теүәл, коляскаһы ла улы йәки ҡыҙы тыуғанын көтөп ултыра. Ә уға өйләнеү бәхете теймәне, энцефалитлы талпандан тешләнеп, фалиж һуҡты. Теге әйберҙәр һаман шифоньерҙа ята, бәлки, уларҙы көйә ашап та бөткәндер. Әйтәләр бит, ҡыҙ кеше әле егете лә булмай тороп туй өсөн аҡ туфли алһа, һандыҡ эшләтһә, киреһенсә, шул әйберҙәр уны кейәүгә сығармай тота тип. Бәлки, ҡәйнешемдең сабый сағындағы йүргәктәре лә башҡа бәпес төрмәүгә илткәндер. Һәр бала үҙ өлөшө менән тыуа. Сабый булһа, йүргәге лә, башҡа кәрәк-ярағы ла табыла, баш ҡына һау булһын.\nМәрхүм атайым да ғүмер буйы тимер-томор йыйҙы. Шул тимер ярсығы өсөн олоғайған көнөндә аварияға эләгеп, һыҙланып теге донъяға китеп барҙы. Коляскалы мотоциклына әсәйемде ултыртып ҡалаға китеп барғандар. Атайым юлда плоскогубцы ятҡанын күреп ҡалған да техникаһын ҡапыл туҡтатҡан. Арттарынан ҙур тиҙлек менән килгән «КамАз» водителе мотоциклистан ундай хәрәкәт көтмәгән һәм рулен икенсе яҡҡа бороп өлгөрһә лә, атайымды эләктергән. Яурыны һынып, оҙаҡ дауаханала ятты. Һөйәген тоташтырыу өсөн тимер ҡуйҙылар. Көн болотлаһа, шул тимер уға тынғы бирмәне. Үҙе үлеп китте, йәндәй күргән машинаһы, тракторы, арбалары торҙо ла ҡалды. Ә бит шул техникаларҙы алыу өсөн ул күпме тир түкте, ыҙаланы. Алһыҙ-ялһыҙ эшләне. Теге юлда ятҡаны ла плоскогубцының ярты яғы ғына булған. Ә шул ярты тимер өсөн ул ғүмерлек ғазапҡа, һыҙланыуға дусар булды.\nБыл донъяға мәңгегә килгән кеүек йәшәйбеҙ. Әйләнә-тирәбеҙҙе кәрәкмәгән әйберҙәр менән тултырабыҙ. Үҙебеҙгә яңы әйбер алыу өсөн бурысҡа батабыҙ. Шул әйберҙәрҙе кешене яратҡан кеүек яратабыҙ. Ә бит табуттың багаж һалыу өсөн урыны юҡ. Ошо урында хәҙрәт һөйләгән бер хәҙис иҫкә төштө. Түшәктә әжәл көтөп ятҡан атаһы улына: «Мин үлһәм, уң яҡ аяғымдан ойоғомдо сисмәгеҙ»,—тигән. Ҡәҙерле кешеһенең күҙе йомолғас, улы уның теләген үтәп ойоғон ҡалдырған. Йыназа уҡырға килгән мулла был килеш мәйетте тәрбиәләргә рөхсәт итмәгән. Ойоғон сисмәйенсә, ерләмәйәсәген дә әйткән. Улы аптыраған, атаһының һүҙен йығыу ҡыйын булһа ла, мулла ҡушҡансы эшләгән. «Бына бит теге донъяға бер алама ойоҡто ла алып китеп булмай»,—тигән мулла. Улы мәрхүмдең һуңғы һүҙенең ғилләһенә шунда ғына төшөнгән. Бәлки, беҙгә лә ҡый-һай өсөн аҡса туҙҙырыу кәрәкмәйҙер?


Аллаһ — Башҡорт Википедияһы\nАллаһ (ғәр. الله, ) — Исламда юғары илаһи зат.\nҠөрьәндә Аллаһ бер һәм берҙән-бер илаһи көс, донъяны яралтыусы һәм Ҡиәмәт көнөнән һуң Ахыры заманда хөкөм итеүсе тип әйтелә. Мөхәммәт иһә ер йөҙөндә уның һуңғы Пәйғәмбәре (Нәби) һәм илсеһе (Рәсүл). Бына ошоно танып әйтелгән шаһитлыҡ итеү Исламда шәһәҙәт тип атала. Шәһәҙәт әйтеп, кеше мосолманлыҡ ҡабул итә.\nАллаһы тәғәлә донъяны, мәхлүҡәтте (йән эйәләрен), тәбиғәтте, бәндәләрҙе яралтыусы, бар итеүсе.\nАллаһы тәғәлә ер йөҙөндәге бәндәләрҙе бергә йыйып, үлеләрҙе терелтеп хөкөм итер, йә тамуҡта-йәһәннәмдә, йә иһә ожмах-йәннәткә юллар. Кешеләргә Аллаһ үҙенең барлығын ғүмәлдәре менән күрһәтә һәм белдерә. Донъялағы һәр бер әйбер — Аллаһ мөғжизәһе.\nҠөрьән дә — Аллаһ мөғжизәләренең береһе. Аллаһ тураһындағы тәғлимәт — Ислам диненең асылы. Аллаһы тәғәләнең берҙән-берлеге тураһындағы тәғлимәт (тәүхид) Исламдың төп ҡануны.\nИстанбул, ая-Суфия мәсетендә Аллаһ шәмаилы\n2 Аллаһы тәғәләнең күркәм исемдәре\n3 Ислам дине\n4 Аллаһы тәғәлә Ҡөрьән Кәримдә\n5 Дин дәресенән\nҒәрәп теле фәнендә Аллаһ һүҙе әл-Илаһ тигәндән килеп сыҡҡан тип һанайҙӘр, йәғни яңғыҙлыҡ исем артикле әл менән илаһ (إلٰهٌ ilah) ҡушылыуҙан барлыҡҡа килгән. Ул йәһүд телендәге Элоһим, арамейса Элаһ, сүриәсә Алаһ һәм аккадса Эл тигән һүҙҙәр менән тамырҙаш.\nШул уҡ ваҡытта мосолман ғөләмәләренең ҡайһы берҙәре «Аллаһ» — яңғыҙлыҡ исем, бер ниндәй семантик тамыры юҡ тип һанай (ғәйре мүштәҡ).\n«Аллаһ» һүҙе мосолмандарҙың барлыҡ дини китаптарында, политеизмды кире ҡағыуҙың бер дәлиле булараҡ, һәр саҡ берлектә ҡулланыла.\nАллаһ бер, Мөхәммәт (с.ғ.с) уның Рәсүле тип шәһәҙәт әйтеп, Ислам ҡабул итәләр\nҒәрәп телендә шәһәҙәт\nАллаһы тәғәләнең күркәм исемдәре\nӘл-Мәлик Батшаларҙың Батшаһы, Хөкөмдәр\nӘл-Ҡуддүс Изге, Кәмселекһеҙ\nӘс-Сәләм Йыһанды яратыусы\nӘл-Мүъмин Ышаныслы, һәр төрлө бәләләрҙән Һаҡлаусы\nӘл-Мүһәймин Һаҡлаусы, йән эйәләренең яҙмышын билдәләүсе\nӘл-Ғәзиз Бөйөк, Ҡөҙрәтле, еңелмәҫ\nӘл-Жәббәр Ҡөҙрәтле, Буйһондороусы\nӘл-Мүтәкәббир Ғорур, Олуғтарҙың Олуғы, Бөйөктәрҙең Бөйөгө\nӘл-Халиҡ Үҙе яратҡан йән эйәләренең яҙмышын Билдәләүсе\nӘл-Бәри Үҙ ҡөҙрәте менән Булдырыусы\nәл-Мүсаууир Яралтыусы, Бар итеүсе\nӘл-Ғәффәр Кисереүсе, берҙән-бер Ярлыҡаусы\nӘл-Кәһһәр Барыһынан өҫтөн\nӘл-Ваһһаб Бүләк итеүсе\nӘл-Ғалим Ғалимдарҙың Ғалимы\nӘр-Рафи Күтәреүсе, Ҙурлаусы\nӘс-Сәмиғү Барыһын да Ишетеүсе\nӘл-Бәсир Барыһын ла Күреүсе\nӘл-Ғәҙел Ғәҙелдәрҙән Ғәҙел\nӘл-Латиф Үтә күреүсе, Алдан Белеүсе\nӘл-Ғәҙим Бөйөктәрҙең Бөйөгө\nӘл-Ғәфур Ғәфү итеүсе\nАш-Шәкүр Шөкөр итеүсе\nӘл-Ғәлий Олуғтарҙың Олуғы\nӘл-Хафиҙ Үҙе яралтҡандарҙың Һаҡсыһы\nӘл-Мүҡит Ярҙам итеүсе, ҡурсыусы\nӘл-Хәсиб Һәр нәмәне Иҫәпкә алыусы\nӘл-Жәлил Хаҡ олуғлыҡ Эйәһе\nӘл-Кәрим Оло йомартлык Эйәһе\nӘл-Мүжиб Изге теләктәрҙе Ҡабул ҡылыусы\nӘл-Үәсиғ Киңлек Эйәһе\nӘл-Хаким Зирәктәрҙең Зирәге\nӘл-Үәдуд Үҙ ҡолдарын яратыусы\nӘл-Вәкил Үҙенә Һыйындырыусы\nӘл-Ҡауий Көслөләрҙең Көслөһө, еңеүсе\nӘл-Мәтин Ҡөҙрәтле, Ул башҡаларҙың ярҙамына мохтаж түгел\nӘл-Хәмид Маҡтауҙарға лайыҡ, Данлыҡлы\nӘл-Мүхсый Хисап ҡылыусы, һәр нәмәнән Хәбәрҙар\nӘл-Мүбдий Башлаусы, Яралтыусы.\nӘл-Мүмийт Үлтереүсе, үлем менән Сикләүсе\nӘл-Хәйи Мәңге тере, Йәшәйешенең башы ла, аҙағы ла юҡ\nӘл-Ҡәйүм Хаҡиҡый, Бойондороҡһоҙ, мохтажлыҡ Кисермәүсе\nӘл-Үәжид Бай, Ул бар иткән һәр нәмә хаҡиҡый һәм камил\nӘл-Мәжид Мәрхәмәтле, Уның бөйөклөгө лә гүзәл\nӘс-Сәмәд Тотороҡло, Мәңгелек,Уның бер нәмәгә лә ихтыяжы юҡ\nӘл-Ҡадир Ҡөҙрәтлеләрҙең Ҡөҙрәтлеһе\nӘл-Мүҡтәдир Ҡөҙрәтле, Үҙ ҡолдарына Мәрхәмәтле\nӘл-Мүҡәддим Алға сығарыусы\nӘл-Мүаххир Булырға тейешле ваҡиғаларҙы ахырға ҡалдырыусы\nӘл-Әүүәл Барыһынан Әүәлге\nӘл-Әхир Ахырғы, Ул — мәңгелек, Уның йәшәйешенең сиге юҡ\nАз-Ҙаһир Асыҡтан-асыҡ, Бар нәмәнән өҫтөн\nӘл-Бәтин Йәшерен, асыҡ һәм йәшерен нәмәләрҙе Белеүсе\nӘл-Үәли Хәким, бар йән эйәләре менән Идара итеүсе\nӘл-Мүтәғәли Бөйөктәрҙең Бөйөгө\nӘл-Бәрр Мәрхәмәтле, мәрхәмәт һәм шәфҡәт Күрһәтеүсе\nАт-Тәүүәб Тәүбәне ҡабул ҡылыусы, Ярлыҡаусы, Тәүбә иттереүсе\nӘл-Мүнтаҡим Гонаһлыларға яза Билгеләүсе\nӘл-Ғәфүу Ғәфү Итеүсе\nӘр-Рәуф Мәрхәмәтле, тәүбәләрҙе Ҡабул ҡылыусы\nМәлик Әл-Мүлк Күктәр һәм ер Батшаһы, Теләгәнен ҡылыусы\nҘүл-жәләәли үәл-икраам Бөйөклөк, камиллыҡ, хөрмәт Эйәһе\nӘл-Мүҡсит ِҒәҙел, камил тәртиптәр Урынлаштырыусы\nӘл-Ғәний Байлыҡ Эйәһе, Уның бер нәмәгә лә мохтажлығы юҡ\nӘл-Мәниғ Ҡаршы сығыусы, тотҡарлаусы тимәктер\nӘд-Дарр Һынауҙар ебәреүсе, Мәрхәмәт итеүсе, бәрәкәт Килтереүсе\nӘн-Нәфиғ Шәфҡәт Күрһәтеүсе\nӘн-Нур Нур индереүсе, Яҡтыртыуы\nӘл-Һәҙи Тура юлға күндереүсе\nӘл-Бәдиғ Зирәк, Уға тиңдәр юҡ\nӘл-Баҡый Ул — Мәңгелек\nӘл-Уариҫ Бар йыһан Уның ҡулында, Ул — уның Уариҫы\nӘр-Рәшид Тура юлға күндереүсе\nӘс-Сабур Сабыр, Уның түҙемлелеге һәм сабырлығы сикһеҙ\nАллаһы тәғәләнең күркәм исемдәреҮҙгәртергә\nТөп мәҡәлә: Аллаһы Тәғәләнең күркәм исем сифаттары\nИслам традицияһында Аллаһы тәғәләнең атрибут исемдәре бар тип һанала. Бөтә был исемдәр Аллаһы тәғәләнең Үҙе яралтҡан донъяла белдерелгән сифаттарын һүрәтләй.\nАллаһының гүзәл исемдәре бар. Шулар менән Уға доға ҡылығыҙ, Уның исемдәрен боҙоусыларҙы ҡалдырығыҙ. Улар эшләгән эштәренең язаһын алыр!\nӘл-Әғрәф 7:180 (Мөхәммәт)\nМөхәммәт Пәйғәмбәр бер хәҙисендә: «Аллаһы Тәғәләнең 99 күркәм исем сифаттары бар, шул исемдәрҙе әйтеп доға ҡылығыҙ, ул исемдәр араһында шундай исем йәшерелгән, әгәр бәндә уны зекер итеп доға ҡылһа, теләге һис шикһеҙ ҡабул булыр», — тип әйтелә. Был исемдәр Исми Әғҙам доғаһында килтерелә \nТөп мәҡәлә: Ислам\nАллаһы тәғәләнең барлығын, берлеген танып, Мөхәммәт Пәйғәмбәрҙе уның Рәсүле тип таныусылар - мосолмандар. Улар Ислам диненең дөрөҫлөгөнә инана.\nИслам (ғәрәпсә الإسلام — Аллаһы тәғәләгә инаныу, тоғролоҡ. Ул донъя диндәре һанында; донъялағы киң таралған ибраһими диндәрҙең береһе; Мөхәммәт Пәйғәмбәр тарафынан нигеҙләнгән дин; Ислам дине Мөхәммәт Пәйғәмбәргә (570—632) иңгән Ҡөрьән китабы аша ҡанунлаштырылған . Аллаһы тәғәләнең, Пәйғәмбәре Мөхәммәт с.ғ.с аша кешеләргә ебәргән һуңғы илаһи дине. Аллаһы тәғәлә Мөхәммәт Пәйғәмбәр аша кешеләргә Ҡөрьәнде иңдергән.\nАллаһы тәғәлә Ҡөрьән КәримдәҮҙгәртергә\nИсламдың дин ғилеме Аҡыдаға ярашлы, Ҡөрьән — Аллаһы тәғәләнең Мөхәммәт Пәйғәмбәргә Ябраил фәрештә аша туранан-тура мөрәжәғәт итеүе. Ҡөрьән Ислам диненең нигеҙен тәшкил итә. Һәм мосолмандар уны — Аллаһы тәғәлә һүҙе тип ҡабул итә. Иман — иғтиҡад тейешле ғәмәлдәр, кешеләр өсөн кәрәкле өгөт-нәсихәттәр Ҡөрьән-Шәрифтә әйтелә.. Мөхәммәт Пәйғәмбәргә иңгән «Аллаһының изге һүҙе» Ҡөрьән китабының нигеҙен тәшкил итә. Был китап 114 сүрәнән, һәр сүрә төрлө күләмле аяттарҙан тора.\nБыл һүҙҙең ғәрәп телендә яҙылышы: 1. әлиф 2. хәмзә вәсил 3. ләм 4.ләм 5. шәддә 6. юлдан өҫкө әлиф 7. һа (ғәрәп алфавитында 26-сы хәреф)\n1. Әйт: «Ул — бер яңғыҙ булыусы Аллаһ,\n2. Аллаһ -мәңгелек,\n3. Ул тыуҙырманы һәм тыуҙырылманы,\n4. һәм бер кем дә Уға тиңдәш булманы!»\nӘл-Ихлас 112:1—4 (Мөхәммәт)\nИслам дине — ул Аллаһы тәғәләгә генә табыныу һәм Уға тиңдәш - ширк тотмау. Аллаһы Тәғәләгә тиңдәш тотмау, тимәк, Унан башҡа бер кемде лә илаһ тип танымау тигәнде аңлата. Мосолман кешеһе тик Аллаһы тәғәләгә генә ғибәҙәт ҡылырға тейеш. Ғибәҙәт ҡылыу, тимәк, Аллаһы Тәғәләнең ҡушҡан әмерҙәренә буйһоноп, Ул тыйған нәмәләрҙән тыйылыу һәм Аллаһы Тәғәлә ҡушҡандарын үтәү тигәнде аңлата.. Аллаһ тигән һүҙҙең шундай бер үҙенсәлеге бар: Аллаһ менән берәү ҙә Уны уртаҡлаша алмай, Аллаһы тәғәләнән башҡаға был исемдең бер кемгә лә бирелеүе мөмкин түгел. Шуның өсөн дә Ҡөрьән Кәрим Уның исеме менән башлана. Мосолман бары тик Уға ғына ғибәҙәт ҡылырға һәм Унан ғына ярҙам һорарға, Уның ғына ризалығын алыр өсөн тырышырға тейеш.\nАллаһы тәғәләнең бер исеме Әл-Ҡәһәр Был һүҙ "ҡәһәр һуҡһын, ҡәһәр төшкөрө" кеүек ғибәрәләр рәүешендә телебеҙгә инеп ҡалған. Юҡ итеүсе, һәләк итеүсе тигәнде аңлата. Аллаһ теләгән ваҡытта яралтҡандарын шул уҡ ваҡытта юҡ итә лә ала. Теләһә, тәүбә итмәгән гонаһтарҙы ла юҡ итә ала. Тарихтың төрлө дәүерҙәрендә йәшәгән төрлө-төрлө милләттәр тураһында ла мәғлүмәттәр бар. Әгәр Аллаһ был сифатын йыш ҡулланһа, ер йөҙөндә бик аҙ кеше ҡалыр ине. Ләкин Ул Рахим исеме менән мәрхәмәт итә. Аллаһ ғәҙел,Уның хөкөмө ғәҙел. Кешеләр ҙә ғәҙеллек менән хөкөм итерҙәр, ләкин төрлө сәбәптәр арҡаһында һәр ваҡыт ғәҙеллекте тәьмин итә алмаҫтар. Аллаһы тәғәлә иһә һәр ваҡыт ғәҙел, тоғро хөкөм итә.\nҺәр кеше ҡылғанына ҡарап йә ожмах йәннәт менән бүләкләнер, йә гонаһтары өсөн тамуҡҡа (йәһәннәмгә) эләгер. Аллаһы тәғәлә рәхимле, гонаһлыларға, залимдарға, юлдан яҙыусыларға яза бирергә ашыҡмаҫ, гонаһтарын төҙәтергә ваҡыт бирер .\nАллаһы тәғәлә яралтҡан мөғжизәләрҙең береһе - ул Ҡөрьән Кәрим.\nБеҙҙең күҙ алдыбыҙҙа торған кеше ҡулы менән яһалған һәр нәмәнең үҙ оҫтаһы - авторы бар.\nШуның шикелле, ер, ерҙәге үләндәр, урмандар, тауҙар, диңгеҙҙәр, йылғалар, күлдәр, шишмәләр, күк, күктәге ҡояш, ай вә йондоҙҙар ҙа үҙлектәренән генә булмағандар.\nЕрҙәге инсандар, хайуандар, ҡош-ҡорттар ҙа үҙ-үҙҙәренән генә барлыҡҡа килмәгәндәр. Уларҙы ла яһаусы, икенсе төрлө әйтһәк, яралтыусы бар. Ул — Аллаһы тәғәләлер.\nАллаһы тәғәлә бер: Уға оҡшаш, Уға тиң һис бер нәмә, һис бер кем юҡ. Ул һәр нәмәнән олуғ, һәр нәмәнән өҫтөн. Ул һәр ваҡыт булған, һәр ваҡыт бар, һәр ваҡыт буласаҡ. Уға һис бер ваҡыт бөтөү юҡ.\nУл һәр нәмәне белә, һәр нәмәне күрә. Ул бығаса булған нәмәләрҙе лә, булып торган нәмәләрҙе лә, буласаҡ нәмәләрҙе лә белә. Уға йәшерен һис бер нәмә юҡ. Бәндәләрҙең күңелдәрендәге серҙәргә хәтле уға йәшерен түгел, билдәле.\nАллаһы тәғәләнең һәр нәмәгә көсө етә. Ул ни теләһә, шул була. Уның ҡөҙрәтенән килмәгән бер нәмә лә юҡ. Уның ҡөҙрәтенең ни дәрәжәлә киң булыуын белеү өсөн ошо донъяны иҫкә төшөрөү ҙә етә. Ул бит уны юҡтан бар ҡылған. Уның бөтөүен теләһә, ул шунда уҡ бөтәсәк тә.\nАллаһы тәғәлә бәндәләренә ғәйәт дәрәжәлә мәрхәмәтле. Уның рәхмәтенең иге-сиге юҡ.\nУның рәхмәтенең ни дәрәжәлә киң булыуын белеү өсөн ошо беҙгә биргән ниғмәттәрен иҫкә төшөрөү ҙә етә. Ер йөҙөндәге бөтә нәмәне ул беҙҙең файҙабыҙ өсөн яратҡан, шуларҙан файҙаланырға беҙгә ирек ҡуйған.\nАллаһы тәғәләнең рәхмәте бик киң булған кеүек, хөкөмө лә бик тоғро, бик ғәҙел: ул үҙенең ниғмәттәренә шөкөрана ҡылып, тәғәт вә ғибәҙәт ҡылған, дин вә шәриғәт ҡушҡанса йөрөгән кешеләргә киләсәктә лә, әхирәт көнөндә лә сикһеҙ ниғмәттәр бирәсәк.\nЛәкин ниғмәттәренә шөкөрана ҡылмаған, дин вә шәриғәт ҡушҡанса йөрөмәгән кешеләргә әхирәттә ғазап та бирәсәк. Ул тоғро хөкөмө, ғәҙеллеге собәпле шулай итә.\nШулай булғас, Аллаһы тәғәләнең донъяла беҙгә биргән ниғмәттәренә шөкөрана ҡылып, дин һәм шәриғәт ҡушҡанса йөрөп, әхирәттә лә рәхәтлеккә, йәннәт нигмәттәренә ирешергә тырышырға тейеш. Аллаһы тәғәләнең беҙгә биргән олуғ ниғмәттәрен онотоп, уға шөкөрана ҡылмайынса, дин вә шәриғәт ҡушҡанса йөрөмәйенсә, әхирәт көндә бәхетһеҙлеккә осрауҙан, йәһәннәм ғазабына дусар булыуҙан һаҡланырға кәрәк\nИслам нигеҙҙәре. /Төҙөүсе, инеш һүҙ авторы Ф. Р. Хоҙайғолов. — Өфө : Китап, 2016. — 144 бит. ISBN 978-5-295-06400-5\nБикбулат С. Дин дәрестәре: Ғәрәп яҙмаһындағы татарса текстан тәрж. — Өфө: Китап, 1996. — 80 бит. JSBN 5-295-01833-4\nБыл биттең сығанағы: \n↑ Allah // Columbia Encyclopedia (инг.)баш.\n↑ Батыр Р., 2007\n↑ АЛЛАҺЫ ТӘҒӘЛӘНЕҢ 99 ГҮЗӘЛ ИСЕМДӘРЕ (ДОҒА-И ИСМИ ӘҒҘАМ).\n↑ 7,0 7,1 7,2 7,3 Ислам: ЭС, 1991, с. 19\n↑ Бикбулат С. Дин дәрестәре: Ғәрәп яҙмаһындағы татарса текстан тәрж. — Өфө: Китап, 1996. — 80 бит. JSBN 5-295-01833-4\nhttps://ba.wikipedia.org/w/index.php?title=Аллаһ&oldid=1035335 ҡабул ителгән\nПоследний раз редактировалась 18 май 2021 в 18:15\nБыл бит һуңғы тапҡыр 18:15 18 май 2021 үҙгәртелгән.


Башҡортостандан Сочиҙағы Олимпиадаға биш тонна юғары сифатлы бал оҙатылды // Иҡтисад | новости башинформ.рф\nБашҡортостандан Сочиҙағы Олимпиадаға биш тонна юғары сифатлы бал оҙатылды\n18:07, 23 января 2014 Иҡтисад\nБиш тонна юғары сифатлы балды бөгөн Өфөнән Сочиҙағы XХII ҡышҡы Олимпия һәм XI ҡышҡы Паралимпия уйындарына оҙаттылар.\nАлдан хәбәр итеүебеҙсә, Башҡортостандың апитерапия һәм умартасылыҡ буйынса ғилми-тикшеренеү үҙәге республиканың бренд тауарын Сочиҙа үтәсәк Олимпия уйындарында күрһәтәсәк.\nБашҡортостан ҡортсолары, Имеретин уйһыулығының «Бәрхәт миҙгелдәре» комплексы территорияһында 1 февралдән алып 16 мартҡа тиклем үтәсәк, «Рәсәй ынйыһы» махсус күргәҙмә–йәрминкәлә ҡатнашасаҡ.\n«Олимпия» балы 150 грамдан алып дүрт килограмға тиклем пластик, быяла һәм ағас һауыттарға тултырылған. Дөйөм алғанда фасовкалау өсөн 68 төр тара ҡулланылған, уларҙың күп өлөшө – ағастан сувенир продукцияһы: биҙәкләнгән ағас мискәләр, биҙрәләр, туҙҙан тырыздар.\nБалдан тыш, күргәҙмәлә һитә, һеркә һәм ҡорт елеме, шулай уҡ ҡортсолоҡ продукттарын ҡулланып дауалау-иҫкәртеү һәм косметика продукциялары тәҡдим ителәсәк. Бөтә донъя масштабындағы ярыштарҙың ҡунаҡтарына һәм ҡатнашыусыларға бөтәһе 150 төр тирәһе продукцияны тәҡдим итәсәктәр.\n— Беҙҙең балдың 60 процент самаһы сувенир һауыттарға тултырылған. Күргәҙмәгә килеүселәр беҙҙең республика тураһында күберәк белһен өсөн беҙ махсус мәғлүмәт стендтары, шулай уҡ рус, инглиз һәм немец телдәрендә «Башҡортостан — Рәсәйҙең баллы төбәге» исемле буклет әҙерләнек, — тип хәбәр итте «Башинформ» агентлығына «Башҡортостан умартасылыҡ һәм апитерапия буйынса ғилми-тикшеренеү үҙәге» дәүләт бюджет учреждениеһы етәксеһе Әмир Ишемғолов.\n«Рәсәй ынйыһы» махсус күргәҙмә–йәрминкәлә илдең 17 төбәге ҡатнаша, улар, шул иҫәптән Башҡортостан да үҙенең бренд продукцияһын тәҡдим итәсәк. Маҡсат – сит ил ҡунаҡтарына Рәсәйҙе уның барлыҡ төрлөлөгөндә күрһәтеү.\nОлимпия уйындары спортсылары һәм тамашасылары өсөн күргәҙмә–йәрминкә махус ағастан эшләнгән өйҙәрҙә урынлашасаҡ. Башҡортостан умартасылары ҡарамағына бирелгән ошондай ике өй «Бәрхәт миҙгелдәре» комплексы территорияһының төрлө өлөшөндә урынлашҡан.\nАлдан күҙаллауҙар буйынса, Имеретин уйһыулығындағы күргәҙмә-йәрминкәһенә, урындағы халыҡты иҫәпкә алмағанда, Олимпиаданың 100 мең самаһы ҡатнашыусыһы һәм ҡунағы киләсәк.\n— Бер үк ваҡытта бер урынға әллә күпме төрлө ил вәкилдәре йыйылған ошондай ҙур сарала беренсе тапҡыр ҡатнашабыҙ. Сәфәрҙән һөҙөмтә, әлбиттә, буласаҡ. Беҙҙең ҡатнашыу – Башҡортостандың милли колоритын, уның бренд продукцияһын күрһәтергә, артабан башҡорт балын Рәсәй һәм донъя баҙарында һатыу өсөн килешеү мөнәсәбәттәрен булдырыуға яҡшы мөмкинлек, — тип һыҙыҡ өҫтөнә алды агентлыҡтың әңгәмәләше.\nТеги: сочи-2014,күргәҙмә,башҡорт балы


03 июля 2018 — 16:16 ГТРК «Башкортостан»\nГермания канцлеры Европа илдәрен миграция мәсьәләһе буйынса берҙәм сәйәсәт булдырырға саҡырҙы. Ангела Меркель әйтеүенсә, Европа өсөн миграция мәсьәләһе хәл иткес булыуы ихтимал. Кире осраҡта беҙҙең ҡимәттәргә бер кем дә ышанмаясаҡ, тигән Германия канцлеры. Ул Европа берлегенә ингән илдәрҙең һәр береһе менән айырым килешеү төҙөргә тәҡдим иткән.\nМексика президентын һайлауҙа һул көстәр кандидаты Лопес Обрадор өсөн 53 процент һайлаусы тауыш биргән. Был хаҡта милли һайлау институты башлығы белдергән. Лопес Обрадор “Мексика өсөн, алға” коалицияһы кандидатынан ике тапҡырға күберәк тауыш йыйҡан. Яҡынса мәғлүмәттәр иғлан ителгәс иң күп тауыш йыйыусы үҙе яҡлылар алдында сығыш яһаясаҡ.\nТаиландта мәмерйәлә юғалған уҡыусылар табылған. 12 футболсы һәм уларҙың тренерына илдең хәрби-диңгеҙ флоты көстәре хәрбиҙәре юлыҡҡан. Уҡыусылар мәмерйәгән ингән урында велосипедтарын, аяҡ кеймдәрен ҡалдырып киткән.\nФранцияның эске эштәр министрлығы билдәле рецидивист Редуан Фаидты эҙләй. Операция барышын ил етәкселеге шәхсән күҙәтеүгә алған. Редуан Фаидтың төрмәнән ҡасыуы тураһында билдәле булғас та 2 мең 900 полиция хеҙмәткәре тулы әҙерлеккә килтерелгән. Фаид 90-сы йылдар башында криминаль кинодрамаларҙағы ҡайһы бер эпизодтарҙы ҡабатлаған өсөн киң билдәлелек ала. 2013 йылда ул төрмә ишеген шартлатып камеранан ҡасҡан.\nЧе Гевара ҡушаматлы эт-футбол буйынса донъя чемпионатының үҙенсәлекле көйәрмәне. Ул туп менән төрлө трюктар, дриблинг оҫталығын күрһәтеп футбол яратыусыларҙың иғтибарын үҙенә йәлеп иткән.\nКавказ ҡурсаулығында йыртҡыс һәм уның ҡорбаны урындары менән алмашҡан. Билдәле сәйәхәтсе Павел Мудров боландың бүрене баҫтырыуын видеоға төшөрөп алған.


Өфөлә XXV халыҡ-ара «АгроКомплекс-2015» күргәҙмәһе асылды // Иҡтисад | новости башинформ.рф\nӨфөлә XXV халыҡ-ара «АгроКомплекс-2015» күргәҙмәһе асылды\n11:38, 17 марта 2015 Иҡтисад\nӨфөлә XXV халыҡ-ара «АгроКомплекс-2015» күргәҙмәһе асылды Фото: Андрей Старостин\nӨФӨ, 2015 йыл, 17 март. /«Башинформ» мәғлүмәт агентлығы, Юлия Антипина/.\nӨфөлә XXV халыҡ-ара махсуслашҡан «АгроКомплекс-2015» күргәҙмәһе асылды. Уның ойоштороусылары — Башҡортостандың Ауыл хужалығы министрлығы һәм Башҡортостан күргәҙмәләр компанияһы.\nСирек быуат эшләү дәүерендә «АгроКомплекс» форумы агросәнәғәт комплексы техникаһы һәм ҡорамалдары, эшкәртеү сәнәғәте һәм туҡланыу продукттары экспозицияһы өсөн ҙур майҙансыҡтарҙың береһенә әүерелде. Экспозиция «Ауыл хужалығы техникаһы», «Малсылыҡ», «Ветеринария», «Үҫемлекселек», «Туҡланыу продукттары», «Эшкәртеүсе ҡорамалдар» бүлектәренән тора. Күргәҙмә өс залда һәм «ВДНХ-Экспо» комплексының асыҡ майҙанында уҙасаҡ. Унда Рәсәйҙең 32 төбәгенән, Ҡаҙағстандан, Голландиянан, Польшанан, Германиянан, Ҡытайҙан 250-нән ашыу предприятие ҡатнаша.\nБыйыл «АгроКомплекс» сиктәрендә бал йәрминкәһе һәм орлоҡтар һатыу күргәҙмәһе уҙа. Форумда «Йәнле ферма» эшләй, унда һарыҡтарҙы, ҡоштарҙы, ҡиммәт тиреле кейектәрҙе күрергә мөмкин. Урындағы етештереүселәрҙең туҡланыу продукттарын тәмләп ҡарау-һатыу ойоштороласаҡ.\nКүргәҙмә бай йөкмәткеле программаһы менән айырылып тора. Түңәрәк өҫтәлдәр, ғилми конференциялар, семинарҙар — бөтәһе 30-ға яҡын сара ҡаралған, унда 260 спикер сығыш яһаясаҡ.\nТеги: ауыл хужалығы,күргәҙмә


Бөгөн Өфө хакимиәтендә башҡаланың артабанғы үҫеш юлдары билдәләнде\nХалыҡты борсоған төп мәсьәләләр-юлдар һәм айырым райондарҙа социаль инфраструктура үҫешмәүе. Хәбәрсебеҙ Ғәлимйән Ибәтуллин беҙҙең студия менән тура бәйләнештә.\nУнда Башҡортостандан ғына түгел, Рәсәйҙең төрлө төбәктәренән ошо ауылда тыуыусылар йыйылды. Урман-Бишҡаҙаҡ ауылында иртә менән аҙан тауышы иман йортона саҡырҙы. Һәр изге эштең, ғибәҙәттәрҙең фатиха алыуҙан башланыуы мосолман халҡына хас сифат. Урман-Бишҡаҙаҡта тәү тапҡыр үткән “Һаумыһығыҙ,...\nПрезидент Владимир Путин хөкүмәткә ошо системаны булдырырға һәм эшен көйләргә ҡушты. Документҡа ярашлы, үҙебеҙҙә етештерелгән дә, ситтән килтерелгән ризыҡ сифаты ла даими тикшерелеп барасаҡ. Хөкүмәттә бының өсөн вице-премьер Аркадий Дворкович яуаплы, үҙ сиратында ул системаны яйға һалыу бурысын...\nАмерикала президент һайлау кампанияһы бара. Си-Эн-Эн телекомпанияһы үткәргә социологик тикшереүҙәр күрһәтеүенсә, республикандар партияһында Дональд Трампҡа етеүсе юҡ. Ул рәсми Вашингтон үткәргә сәйәсәткә ҡаршы булыуын белдереп, Рәсәй һәм уның президенты Владимир Путин менән мөнәсәбәттәрҙе мотлаҡ...\nБер-нисә көндән Борайҙа яңы биҫтәне район үҙәге менән тоташтырыусы күпер сафҡа инәсәк\nБыға тиклем һаҙлыҡ аша һалынғанынан йөрөү балаларға ғына түгел, ололар өсөн дә хәүеф тыуҙырған. Шуға ла урындағы халыҡ күперҙе үҙ көстәре менән төҙөкләндерергә ҡарар иткән. Был эшкә йүнселдәр ҙә ҡушылған. Күмәк ҡулға эш түҙмәй, тип юҡҡа әйтмәгән халыҡ. Элек-электән бар эште бергә башҡарырға...\nҠот осҡос аварияла водитель иҫән ҡалған\nИглин районындағы авариянан һуң Шевроле водителе һәм уның 18 йәшлек пассажиры дауаханаға һалынған. Юл хәрәкәте именлеге дәүләт инспекцияһынан хәбәр итеүҙәренсә, Шевроле водителен ғәйепле тип табыуҙары ихтимал. Иҫегеҙгә төшөрәбеҙ, Иглин районы биләмәһендә Шевроле Круз автомобиле фураны ҡыуып үтеп...\nБашҡортостан аграрийҙары оло ураҡты башлай, быйыл уңыш 3 миллион тоннанан ашыу булыр тип көтөлә. Әлеге көнгә 30-лаған районда ужым культураларын сабыу эштәре бара, 2 тиҫтәләгәне иген һуғыуҙы башлаған. Ауыл хужалығы министрлығынан хәбәр итеүҙәренсә, ужым баҫыуҙарының 3 проценты, 13 мең ярым...\nРәсәй йәштәр союзы был йыйынды июль башында үткән саммиттар йомғаҡтары буйынса фекер алышыу һәм йәштәрҙең уртаҡ проекттарын ғәмәлгә ашырыу өсөн юл картаһы булдырыу маҡсатында ойошторорға тәҡдим итте. Форум БРИКС хәрефтәре иҫәбенә ярашлы биш йүнәлештә үтә – эшҡыуарлыҡ, фән, яңыса алымдар, яуаплылыҡ...\nХалыҡ сүплекте икенсе урынға күсереүҙе талап итә\nШишмә районы Сәлих ауылынан йыраҡ түгел генә барлыҡҡа килгән сүп-сар өйөмөнә ут төртөү менән күптәр төҙрәләрен ябырға йә иһә өйөн ҡалдырып торорға мәжбүр. Мәсьәлә йыйылыштарҙа бер нисә тапҡыр күтәрелгән, әммә әле булһа хәл ителмәй. Шишмә районы Сәлих ауылында халыҡты тирә-яҡ тәбиғәттең, йылға...\nРәсәй Хөкүмәте быйыл 52 субъектта юлдар төҙөү өсөн 4 миллиард 500 миллион һум аҡса бүлә. Был аҡсаларға дөйөм ҡулланыштағы юлдар ҙа төҙөкләндереләсәк. Украинанан хәрби Ростов өлкәһендә йәшәүселәргә ҡарап ут асҡан. Рәсәй-Украина сигендәге һыуһаҡлағыста ял итеүселәр фотоға төшкән саҡта ул ата...\nПсихологтарға мөрәжәғәт итеүселәрҙең күбеһе йәштәр. Лилиәгә 23 йәш. Диплом яҡлағандан һуң ул үҙен насар тоя башлаған. Табиптар ярҙам итмәгәс ҡыҙ психологтарға мөрәжәғәт итә һәм яңылышмай. Ҡыҙ әле көндөҙгө стационарҙа дауалана. Ваҡытында ярҙам күрһәткән үҙәккә рәхмәтле. ...\nШтрафыңды түлә һәм тыныс йоҡла\nРеспубликала штрафтарын түләмәүсе водителдәрҙе асыҡлау буйынса рейд бара. Юл-патруль хеҙмәте инспекторҙары автомобилдәрҙе туҡтатып, водителдәрҙең түләнмәгән бурыстарын тикшерә. Әгәр штраф ҡарар сығарылғандан һуң 60 тәүлек эсендә түләнмәһә, водитель ҡулға алына. 255-се маршрут автобусы...\nҠытайға ял итергә\nШанхай хеҙмәттәшлек ойошмаһы илдәренең һәләтле балалары 26 июль Ҡытай халыҡ республикаһына ял итергә юллана. Рәсәйҙән 200 кешенән торған делегация составында Башҡортостандан да 50 кеше бар. Ял программаһы сиктәрендә үҫмерҙәр Ҡытай уҡыусылары менән дә осрашасаҡ. Улар йәштәштәренә бүләккә...\nБөгөн Киев дәүләт бурысының бер өлөшөн-120 миллион доллар түләргә тейеш. Кире осраҡта илде техник дефолт көтә, тип хәбәр итә мәғлүмәт агентлыҡтары. Әле украинаның дәүләт бурысы 70 миллиард долларҙан ашыу. Сүриә менән Төркиә араһындағы мөнәсәбәттәр ҡатмарлаша. Бөгөн сик буйында төркиәнең...\nӨфөлә заманса перинаталь үҙәк төҙөлә\nУл 130 урынға иәҫпәләнгән. Иҙәндәрҙе түшәүҙә яңы ысул ҡулланыу уңайлы ғына түгел эште лә тиҙләтә. Бер йыл башҡаланың Аврора урамында 24 мең квадрат метр майҙанда 200-ләп шәхси гараждар урынлашҡан булһа, хәҙер инде мөһабәт бина ҡалҡып сыҡҡан. Өфөлә яңы республика перинаталь үҙәген төҙөү әүҙем бара....\nРеспублика башлығы үҫтерелгән уңышты ваҡытында һәм юғалтыуһыҙ йыйып алырға саҡыра. Был турала Рөстәм Хәмитов Саҡмағош районында ауыл хужалығы тармағы белгестәренең ,,Баҫыу көнө 2015,, кәңәшмәһендә белдерҙе. Семинар сиктәрендә район, хужалыҡтары етәкселәре Базы ауыл хужалығы тауар етештереү...\nАшығыс саралар күреү тураһындағы күрһәтмәгә Республика етәксеһе Рөстәм Хәмитов бөгөн ҡул ҡуйҙы. Төп сәбәп - Әбйәлил, Баймаҡ, Йылайыр һәм Хәйбуллала ҡара сиңерткә арҡаһында сәсеүлектәрҙең юҡҡа сығыуы. Айырым ҡағиҙәләр егерме беренсе августҡа тиклем үҙ көсөндә ҡала. Хәҙер ауыл хужалығы министрлығы...


Гәзиттең номеры: 102 » Гәзиттең номеры: 102 » Яйыҡ гәзите | Газета Яик\nЯйыҡ гәзите » Гәзиттең номеры: 102\nБалҡып китте мәҙәниәт йорто22.12.2017\nКапиталь ремонт үткәндән һуң тантаналы рәүештә Иманғол мәҙәниәт йорто асылды.\n«Урындағы инициативаларға булышлыҡ итеү» программаһы сиктәрендә башҡарылған эштәр тураһында гәзиттә яңыраҡ яҙғайныҡ инде. Ярты быуатҡа яҡын элек төҙөлгән бина бөтөнләй яңырып ҡалды: тамашасылар залы, сәхнә ремонтлана, яңы урындыҡтар, ишектәр ҡуйыла, йылытыу радиаторҙары алмаштырыла. Спорт залында - яңы иҙән һәм тәҙрәләр.\nИкенсе ҡаттағы кабинеттар ҙа төҙөкләндерелә, оҙаҡламай бында балалар музыка мәктәбенең күсеүе көтөлә.\n- Бар ауылдаштарға рәхмәт, - ти клуб мөдире Рәмил Әхмәтйәнов. - Мәҙәниәт йортона элек инерлек түгел ине бит - һыуыҡ, иҫке, ҡотһоҙ. Ремонт кәрәк тип һүҙ сығарғас, тәҡдимде хупланылар, һәр йорттан алты йөҙ һум аҡса йыйылды.\nРәмил Ғәли улын, БР атҡаҙанған физик культура хеҙмәткәре һәм танылған тренер булараҡ, спорт залының яңырыуы айырыуса ҡыуандыра. «Көрәшкәндә берәй спортсы ҡаршылашын күтәреп матҡа бәргәндә, икеһе лә серек иҙәнде емереп аҫҡа төшмәһен, тип ҡурҡа торғайным, - ти ул. - Хәҙер ни, йән рәхәте, милли көрәш секцияһына йөрөүселәр тағы артыр, тип уйлайым. Тейешле шарттар булһа, йәш быуынды компьютерҙа артыҡ ултырыуҙан да, заман боҙоҡлоҡтарынан да арындырыу еңелерәк».\nЯңы Рәсәй тарихында иң аяныслы, иң мәрхәмәтҺеҙ фажиғәгә 10 йыл үтте. Төньяҡ Осетияның Беслан ҡалаҺында шатланып, ҡупшы кейенеп, тормошҡа яҡты хыялдар ҡороп, Белем байрамына йыйылған балаҡайҙарҙы кешелек фиғелен юйған террорсылар аманатлыҡҡа алғайны. Һис ғәйепҺеҙ 1128 уҡыусы Һәм оло кешенең ғүмерҙәре хәүеф аҫтына ҡуйыла. ҺөҙөмтәҺе билдәле инде - 334 кеше, шул иҫәптән 186 сабый Һәләк булды….\nАҡыллыға - ишара, тигәндәй, беҙгә лә бер ваҡытта ла уяулыҡты юғалтырға ярамай. Янғын хәүефҺеҙлеге ҡағиҙәләре тураҺында гәзитебеҙҙә йыш яҙабыҙ, был тапҡырҙа «Көндәлек эшмәкәрлек шарттарында хеҙмәткәрҙәрҙең Һәм уҡыусыларҙың именлеген, террорҙан Һаҡланыуын тәьмин итеү буйынса дөйөм белем биреү учреждениеҺы етәксеҺенә инструкция»нан өҙөктәр килтереп китеү урынлы булыр:\n- билдәләнгән хеҙмәткәр көн Һайын учреждениеның бөтә бина-биләмәләрен ҡарап тикшереп йөрөргә тейеш;\n- шикле, урында теркәлмәгән граждандарҙы ремонт Һәм техник хеҙмәтләндереү эштәренә йәлеп ителеүгә юл ҡуйылмай, бындай эштәрҙең барышын мәктәп администрацияҺы вәкиле күҙәтеп тора;


Өфөлә инновациялы проекттар конкурсы еңеүселәре бүләкләнде // Йәмғиәт | новости башинформ.рф\nӨфөлә инновациялы проекттар конкурсы еңеүселәре бүләкләнде\n10:22, 2 ноября 2016 Йәмғиәт\nӨФӨ, 2016 йыл, 2 ноябрь. /«Башинформ» мәғлүмәт агентлығы, Ксения Калинина/.\nӨфөлә «Инновациялар буйынса белешмә 2.0» акселерация программаһының инновациялы проекттар конкурсы еңеүселәре бүләкләнде. Программаның генераль партнеры — Рәсәй венчур компанияһы. 1 ноябрҙә Башҡортостан Хөкүмәте йортонда республика Хөкүмәте Премьер-министры урынбаҫары Дмитрий Шаронов еңеүсе проект авторҙарына дипломдар тапшырҙы һәм GenerationS конкурсы финалсылары менән аралашты. Ҡатнашыусылар үҙҙәренең асыштары хаҡында һөйләне, инновацияларҙы тормошҡа ашырғанда килеп тыуған проблемалары менән бүлеште. Дмитрий Шаронов республика Хөкүмәте яғынан административ һәм мәғлүмәти йәһәттән ярҙам күрһәтеү буйынса һорауҙарҙы иғтибарға алды.\nБылтыр программала 70 проект ҡатнашҡан, улар араһында өс инновация еңеү яулаған. Быйыл — 130 самаһы, араларынан 30-ға яҡын лайыҡлы проект билдәләнгән.\n«Ҡатнашыусылар белем ала. Автор яңы продукт уйлап сығара, әммә инвесторға уның тураһында математик формулалар менән һөйләй башлай. Уға икенсе пландағы мәғлүмәт кәрәк: ҡайҙа һатыла, ни өсөн, был продукт нимәһе менән яҡшы. Инвесторҙы инновация менән дөрөҫ таныштырыу мөһим. Ҡайһы берҙә авторҙар бер йүнәлешкә генә иғтибарын йүнәлтә, ә әлеге программа офоҡтарын киңәйтә», — тип билдәләне Башҡортостан Хөкүмәте Премьер-министры урынбаҫары.\n«Инновациялар буйынса белешмә 2.0» акселерация программаһының инновациялы проекттар конкурсы һөҙөмтәләре буйынса беренсе урынды «Облачная школа» проекты алды (авторҙары — Руслан Кәримов, Владислав Дмитриев, Айрат Шәйәхмәтов). Икенсе урынды «Забойный вертлюг D-Swivel» (авторы — Сухраб Хадиев) һәм «СВЧ-влагомер твердых сыпучих и жидких материалов агропромышленного комплекса» (авторы — Анна Ковалева) инновациялары бүлеште. Өсөнсөлә — «Virtuactions — Аттракционы виртуальной реальности» (авторҙары — Никита Анищенко, Григорий Исаков) проекты.\n«Инновациялар буйынса белешмә 2.0» программаһы — инновациялы проекттарҙы һәм яңы технологик бизнесты тиҙ үҫтереү, шулай уҡ уларҙың авторҙарын уҡытыу төбәк программаһы. Башҡортостанда ул икенсе йыл рәттән үткәрелә. Программала республика биләмәһендә тормошҡа ашырылған төрлө стадиялағы һәм йүнәлештәге инновациялы проект авторҙары ҡатнаша ала. 2016 йыл йомғаҡтарына ярашлы, «Инновациялар буйынса белешмә 2.0» GenerationS федераль конкурсына килгән ғаризалар һаны буйынса Рәсәй венчур компанияһының тәүге биш партнеры иҫәбенә ингән.\nТеги: проекттар,инновациялар,башҡортостан хөкүмәте


Нефтекамала букмекер салоны урынына ҡомарлы уйындар залы асҡандар | ГТРК «Башкортостан» — Новости Уфы и РБ\n01 июня 2020 — 18:58 ГТРК «Башкортостан»\nНефтекама ҡалаһында букмекер контораһы исемле аҫтында йәшенеп эшләгән уйын клубын тикшерҙеләр. Закон боҙоусыларҙы ҡулға алыр өсөн көс структураларына махсус операция үткәрергә тура килгән. Был компанияның букмекер контораһы исемлегендә йәшерен эшләп килеүе һәм кешеләрҙе ылыҡтырыуы күптән билдәле.\nӘммә ҡомарлы уйын ойоштороусыларын оҙаҡ ваҡыт тотоп булмай. Хоҡуҡ һаҡлау органдары енәйәт эше асҡандан һуң, закон боҙоусыларҙы махсус операция ярҙамында ҡулға алырға тип хәл итә. Әлбиттә, төн уртаһында уйындың ҡыҙыу сағында көс структураларының килеп кереүен ойоштороусылар ҙа, аҡсаларын һауаға осороусылар ҙа көтмәгән.\nУйын клубының ойошторолоу системаһын аңлау өсөн IT-белгестәр ҙә йәлеп ителгән. Улар электр сымдары аша, уйын ҡорамалдарының ҡайҙа тоташтырылыуын асыҡланы. Бының өсөн уларға хатта йәшерен металл ишекте лә ватырға тура килә. Асыҡланыуынса, ҡомарлы уйындар сығарыусы махсус серверҙы ойоштороусылар ергә күмеп йәшергән.\nБындай ысул хатта тәжрибәле тәртип һаҡсыларын да аптырашта ҡалдырҙы. Тәртип һаҡсылары закон боҙоусы уйын клубының документтарын тикшереп, ойоштороусыларҙы ҡулға алды. Ҡомарлы уйын ойоштороусы клуб хеҙмәткәрҙәренә дүрт йылға иркенән мәхрүм итеү янай. Ошо көндәрҙә законды боҙоусыларға ҡарата хөкүм сығарыласаҡ.


Урал (йыр) — Башҡорт Википедияһы\nУрал — башҡорт халыҡ йыры.\nЙыр Юлай Ғәйнетдинов\nБик боронғо замандарҙа, әле иген сәсмәгән, бесән сапмаған ата-бабалар гел малын сәскә утлатып, ҡышлыҡ тибен эҙләп, ырыу-ырыу эркелешеп йәшәгән. Йыш ҡына ер-һыу өсөн ыҙғыш-талаштар ҙа булып торған. Бер ырыу икенсеһенең йәйләүен баҫып, мал-тыуарын, бала-саға, ҡатын-ҡыҙын ҡыуып алып китеүҙән миктәгәндән, аранан аҡыллылар сығып, ошондай яулашыуҙарҙы туҡтатырға саҡыра. Яугирҙар һөңгөләрен ергә сәнсеп, һөйләүсене йоторҙай булып, тыңлап торалар. Берәүҙәр ауыҙына үлән ҡабып, башын түбән эйеп, уйланып ултыралар. Һүҙгә эйәреп һүҙ киткән, ябай халыҡ аҡыллының һүҙен яҡшы, тип тапҡан. Яулашыуҙы ташларға булып, һүҙ ҡуйышҡанда, үҙе баш, үҙе түш аҡһаҡалдар араһында шау-шыу сыға. Уларҙың һәр ҡайһыһы үҙе морон төрткән ханын өҫтөн ҡуйырға даулашҡандар. Ыҙғышты үҙ-ара хәл итә алмағас, ерле ерендә кәңәш итеп, тағы ла бер ергә йыйылышып, Мәскәү батшаһына барып ҡарарға килешәләр.\nБөрйәндән Иҫке бей, Ҡыпсаҡтан Ҡужаҡ, Тамъяндан Шағәле тигән кешеләр батшаға ебәрелә. Илселәрҙең йомоштарын Аҡ батша ентекләп тыңлай. Шунан уларҙың ер-һыуҙарын үҙ араларында бүлеп бирҙерергә һәм тирә-яҡ хандарҙан һаҡлашырға вәғәҙә биреп, үҙенә баш һалырға саҡыра. Илселәр, һәр төрлө ханға тырым-тырағай һалым түләгәнсе, бер ерҙә булыуҙы яҡшыраҡ булыуын күҙаллап, батшаның тәҡдимен ҡабул итәләр. Бер-нисә көн ҡунаҡ булып, ҙур бүләктәр, тарханлыҡ дәрәжәһе алып, илгә ҡайтып төшәләр былар. Ат-хат еткән ерҙән ете ырыу халҡын «Тарауыл» аҡланына йыйып, ҙур туй яһайҙар. Һәр ырыуҙан батырҙар көрәшкән,ҡурайсылар ярышҡан, йырсылар йырлашҡан. Аҡһаҡалдар, байҙар ат саптырған, һунарсылар сәп атышҡан. Быға саҡлы Уралды күрмәгән, буйына аяҡ баҫмаған ырыуҙарҙан килгән сәсәндәр Уралды кәмһетеп, Урал өсөн ыҙғышып йөрөгән ырыуҙарҙан көлөп йырлағандар:\nУрал да ғына Урал тип әйтәһеҙ,\nКүрмәгән дә саҡта, ай, зауҡы икән,\nКүрҙең иһә күңелдәй ҡайта икән.\nЯлан ырыуҙары халҡына Уралда йәшәгән ырыуҙарҙың йырсылары былай тип йырлаған:\nБиттәрендә ултырып ҡурай юндым,\nУрал буйҡайҙары сауҡа-сауҡа,\nЯпраҡ яра яҙын бер саҡта.\nҺандуғастар килә, моң-һыу тула,\nУрал буйҡайҙары армыт-армыт,\nБар йылғаға әсә лә булған ул.\nШылтырап та аҡҡан һыуы буйҙарына\nШунан һуң бөтә ете ырыу ҙа Урал буйын — төйәк, ялан ерҙе йәйләү итергә һүҙ ҡуйышып таралышҡандар. Ете ырыуҙы татыулаштырған оло туйҙа йырланған был йырҙы бик оҙаҡ ваҡыт «Ете ырыу» көйө тип йөрөткәндәр. Ваҡыт үтеү менән, был йырҙың йөкмәткеһе үҙгәрештәр кисерә бара. XVIII быуатта Башҡортостанды колонизациялау көсәйгәс, халыҡ ихтилалдары ла йышая. Был осорҙа «Урал» йырының тыуған ерҙе һаҡлау, һәләк булған халыҡ батырҙарын данлау менән бәйле варианттары барлыҡҡа килә. Йырҙың тексында ниндәйҙер бер билдәле ваҡиға тураһында түгел, ә башҡорт халҡының быуаттар буйына тыуған ере өсөн батырҙарса көрәше гимн кимәлендә бәйән ителә.\nСАЛ УРАЛДЫҢ МОҢДАРЫ - Кәрим Дияров\nХәмитова Г. С. Урал (йыр) // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nhttps://ba.wikipedia.org/w/index.php?title=Урал_(йыр)&oldid=1002034 ҡабул ителгән\nПоследний раз редактировалась 14 ғинуар 2021 в 07:54\nБыл бит һуңғы тапҡыр 07:54 14 ғинуар 2021 үҙгәртелгән.


“Ай, Уралым...” рухташтарын көтә! » Башҡортостан гәзите\n“Ай, Уралым...” рухташтарын көтә!\n11-07-2017, 08:31 // Мәҙәниәт һәм әҙәбиәт, Спорт һәм туризм // Баҫып сығарырға\n13 – 16 июлдә Башҡортостандың гүзәл төбәктәренең береһе – Европа һәм Азия киңлектәрен берләштергән оло ерҙә, Учалы районының Ғәҙелша ауылы янында “Ай, Уралым, Уралым!” республика этнофестивале уҙасаҡ.\nБеренсе тапҡыр үткән мәртәбәле сараны Башҡортостандың Мәҙәниәт министрлығы, Республика халыҡ ижады үҙәге һәм Учалы районы хакимиәте ойоштора. Этнофестиваль тарихи тамырҙарыбыҙҙы барлап, милли булмышыбыҙҙы билдәләү, йәш быуынды илһөйәрлек, телһөйәрлек рухында тәрбиәләү, һәр заманда хаҡлыҡ булып яңғыраған Урал батыр аманатын ҙурлау, йыр-йолаларыбыҙҙы һанлау, боронғо кәсеп-шөғөлдәребеҙҙе тергеҙеү, заман йөҙөндә милли асылыбыҙ барлығын иҫбатлау маҡсатында үткәрелә.\nЯйыҡ, Иҙел, Миндәк йылғалары ҡушылған бай тарихлы Баҡшай ерлегендә уҙасаҡ йыйында республиканың төрлө ҡала һәм райондарында, сит илдәрҙә йәшәгән милләттәштәребеҙ, төрки ҡәрҙәштәребеҙ һәм башҡа халыҡ вәкилдәре ҡатнашасаҡ.\nБаҡшай (Бағышай) – алты мең йыллыҡ тарихы булған серле ҡаласыҡ, Урал ерен төйәк иткән боронғо ҡәүемдәр аманаты – халҡыбыҙҙың изге ҡомартҡыларының береһе. “Ай, Уралым, Уралым!” этнофестиваленең дә тап ошо киңлектә үтеүе осраҡлы түгел. Тарихыбыҙҙың тауышын ишетер, бөгөнгөбөҙҙөң йөҙөн күрһәтер һәм иртәгәһе көнөбөҙгә ҡарашыбыҙҙы билдәләр сараларҙың береһе ул.\nӨс көн дауамында барасаҡ фестивалдә башҡорт халыҡ йырҙарын һәм бейеү көйҙәрен сәхнәгә сығарған “Сал Ирәмәл ауазы” этноколлективтар, үҙ исемдәре менән бергә ил күрке булыуҙарын иҫбатлаясаҡ башҡорт егеттәренең “Урал батыр тоҡомдары”, боронғо кәсеп-шөғөлдәрҙе тергеҙеүсе халыҡ оҫталарының “Семәр” милли кейем һәм ҡул эштәре бәйгеләре уҙғарыласаҡ. Этнофестивалдең үҙенсәлекле һәм мәртәбәле сараларының береһе – “Мәргән уҡсы-2017” бәйгеһе. Һуңғы ваҡытта дәррәү күтәрелгән республика мәргәндәренең икенсе йыйынында, Башҡортостандан тыш, Мәскәү, Омск, Силәбе, Орск ҡалаларынан, Ҡаҙағстан, Ҡырғыҙстан, Беларусь республикаларынан йөҙҙән артыҡ уҡсы ҡатнашыуы күҙаллана. Быйыл был оло бәйге өс йүнәлештә – уҡ атыу, һыбай уҡ атыу һәм илебеҙҙең уҡтан оҫта атыусы 12 мәргәне менән бергә күрше төбәктәрҙән, сит илдәрҙән килгән уҡсылар араһында ойошторолған “Евразия кубогы” өсөн ярыш булараҡ – уҙғарыла. Фестиваль бәйгеләрендә ҡатнашыусыларға һәм еңеүселәргә дипломдар, ҡиммәтле бүләктәр тапшырыласаҡ. Бәйгеләр менән бер рәттән, ҡул эштәре күргәҙмәләре, йәрминкәләр эшләйәсәк.\nБынан тыш, фестиваль көндәрендә Ҡарас сәсәндең тыуған ере – Наурыҙ ауылына, боронғолоҡ эҙҙәрен һаҡлаған Ахун ауылы янындағы мәңгеташтарға (менгирҙарға), Йәшмә тауына, Ирәмәлгә туристик сәйәхәттәр ойоштороласаҡ. Баш ҡалала йәшәгәндәр туристик маршруттар менән дә файҙалана ала. Тағы шуныһы: “Ай, Уралым, Уралым!” – айыҡ фестиваль, спиртлы эсемлектәр һатыу һәм ҡулланыу ҡәтғи тыйыла.\nЭтнофестивалгә килергә теләүселәр, сараның тәбиғәт ҡосағында булыуын күҙ уңында тотоп, ашау һәм йәшәү кәрәк-яраҡтарын үҙҙәре хәстәрләй.


Мосолман эшҡыуарҙарҙарының юридик кәңәш үҙәге асылды\nҠабул итеү бүлмәһе Өфөлә Олимпик паркта урынлашҡан.\nЮридик кәңәш биреү үҙәге мосолман эшҡыуарҙары ассоциацияһына ҡарай. Был ойошма Рәсәйҙә бер йыл элек барлыҡҡа килгән, уны билдәле гимнастка Алина Кабаеваның атаһы Марат Кабаев етәкләй. Әле ассоциация илдең тиҫтәнән ашыу төбәгендә үҙ филиалдарын асҡан, Башҡортостанда ул майҙа асылған һәм уңышлы ғына эш башлаған. Ойошманың Кувейтта ла бүлексәһе бар, быйыл илдең тағы 8-10 ҡалаһында һәм Германия менән Берләшкән Ғәрәп Әмирлектәрендә ҡабул итеү бүлмәләре асыу ҡаралған. Берләшмә мосолман эшҡыуарҙарына бар яҡлап та ярҙам күрһәтеүҙе, үҙ-ара хеҙмәттәшлекте нығытыуҙы маҡсат итеп ҡуя.\nАссоциацияның бөгөн асылған юридик кәңәш биреү үҙәге иһә эшҡыуарҙарҙың проблемаларын хәл итеү менән шөғөлләнәсәк. Ойошма етәкселәре әйтеүенсә, яңы үҙ эшен асҡан йүнселдәрҙең күбеһе хоҡуҡтары белмәй, бизнестарын яҡлай алмай. Бигерәк тә ер, күсемһеҙ милек менән бәйле мәсьәләләрҙе хәл итеү ауырға төшә. Хәҙер иһә мосолман эшҡыуарҙары юридик кәңәш үҙәге белгестәренә мөрәжәғәт итә аласаҡ .


Тэджон — Башҡорт Википедияһы\nТэджон (кор. 대전 [tɛ̝.dʑʌn]) — Көньяҡ Кореяның үҙәгендә туранан-тура ҡарамағындағы ҡала, Чхунчхон-Намдо провинцияһының административ үҙәге. Ҡаланың рәсми исеме — Тэджон ҡала метрополияһы (кор. 대전광역시 Тэджон-гванъекси). 1 564 мең халҡы менән ҙурлығы буйынса Кореяла бишенсе ҡала. Көньяҡ Кореяның фәнни-техник баш ҡалаһы тип һанала.\nMayor of Daejeon[d]\nDaejeon Metropolitan Government[d]\nDaejeon municipal council[d]\n1 475 221 кеше (2018)\nСиэтл, Ода[d], Будапешт, Нанкин, Калгари, Уппсала[d], Новосибирск, Брисбен[d], Дурбан[d], Саппоро һәм Монтгомери[d]\nТэджон Уорлд Кап Стадиум[d] һәм Daejeon Hanbat Baseball Stadium[d]\n539,96 ± 0,01 км²\nCategory:Films shot in Daejeon[d]\nҠаланың географик координаталары: 36° 10' ~ 36° 29' төньяҡ киңлектә. 127° 14' ~ 127° 33' көнсығыш оҙонлоҡта.\nТэджон Көньяҡ Кореяның урта өлөшөндә урынлашҡан, Сеулдан 167 км алыҫлыҡта, Пусандан 294 км һәм Кванджунан 169 километр алыҫлыҡта ята.\nТэджонда дымлы муссонлы климат. Ҡыш һалҡын һәм ҡояшлы, уның оҙайлығы яҡынса ике ай, йәй эҫе һәм ямғырлы, уның оҙайлығы — биш ай.\nСығанаҡ: Гонконгская обсерватория\nТимер юлы үткәнгә тиклем был ҙур булмаған Ханбат ҡалаһы булған. 1905 йылда бында Сеулдан Пусанға тимер юлында тимер юлы вокзалы төҙөлә, һәм ҡала тиҙ үҫә башлай. 1932 йылда Чхуннам провинцияһының баш ҡалаһы Конджунан Тэджонға күсерелә. Корея һуғышы башында ҡала ҙур конфликт үҙәге була (Тэджон операцияһы).\nТэджон 5 районға бүленгән («ку»).\nТимер юл вокзалы, ике тиҙ йөрөшлө Кёнбу һәм Хонам автомагистрале бар. Ҡаланы Чхонджу халыҡ-ара аэропорты хеҙмәтләндерә\nТэджонда метрополитен эшләй. 2006 йылда эксплуатациялана башлай.\n1993 йылда ҡалала халыҡ-ара күргәҙмә үтә (бөтә донъя Экспо-1993 күргәҙмәһе). Был ваҡиғаға ҡарата EXPO Bridge күпере төҙөлгән.\nҠалала К-Лигаһының Daejeon Citizen футбол командаһы бар.\nТунсан паркында урынлашҡан Тэджон сәнғәт музейы үҙенең сәнғәт һәм технологиялар берләшкән экспонаттары менән билдәле. Ул 1998 йылда ойошторола.\n1959 йылдың 1 мартында ҡалала Atomic Energy Research Institute (AERI) ойошторола, 1973 йылдың 17 февралендә Radiological Research Institute (RRI) һәм Radiation Research Institute in Agriculture (RRIA) менән берләштерелгәс, Korea Atomic Energy Research Institute (KAERI тигән атама ала. 1990 йылда ҡалала Корея Республикаһы фән һәм техникаһының милли музейы асыла.\nСиэтл, АҠШ (1989)\nНанкин, Ҡытай (1994)\nУпсада, Швеция (1999)\nНовосибирск, Рәсәй (2001)\nКембридж, АҠШ (февраль 2005)\nБиньзыонг провинцияһы, Вьетнам (2005)\n↑ Demographia World Urban Areas (инг.) (pdf). demographia.com (April 2016). — 12th Annual Edition. 10 март 2017 тикшерелгән.\n↑ Cambridge Peace Commission :: Sister Cities (инг.). cambridgema.gov. Тәүге сығанаҡтан архивланған 5 июнь 2015.\nОфициальный сайт города (инг.)\nhttps://ba.wikipedia.org/w/index.php?title=Тэджон&oldid=865857 ҡабул ителгән\nПоследний раз редактировалась 14 февраль 2019 в 13:53\nБыл бит һуңғы тапҡыр 13:53 14 февраль 2019 үҙгәртелгән.


Ҡан тамырҙары өсөн “алтын һөт” » «Йәшлек» гәзите | Газета «Йәшлек»\nГазета "Йәшлек" » Һаулыҡ һаҡлау » Ҡан тамырҙары өсөн “алтын һөт”\n30.04.2018 Ҡан тамырҙары өсөн “алтын һөт”\nБыл шифалы дарыу тиҙ арала ҡан тамырҙарының капиллярҙар селтәрен тергеҙергә, таҙартырға, тоҙ ултырыуға ҡаршы көрәшергә ярҙам итә. Шулай уҡ биттең төҫөн матурайта, артриттан файҙаһы бар һәм тотош организмды йәшәртеүгә булышлыҡ итә.\n50 г куркумаға (магазиндан пакеттағыһын һатып алырға тырышығыҙ) ҡуйы ҡаймаҡ хәленә килгәнсе һыу ҡушып бутағандан һуң, утҡа ҡуйып, болғата-болғата 5 – 7 минут бешерегеҙ. Һоро төҫтәге ҡуйы паста килеп сығырға тейеш. Һыуынғас, быяла банкаға һалып, һыуытҡысҡа ҡуйығыҙ. Ул һеҙгә 40 көнлөк дауаланыу курсына етергә тейеш.\nЙоҡлар алдынан бер стакан һөттө ҡайнатып, бер балғалаҡ куркума пастаһы һәм бер балғалаҡ миндаль майы (уны дарыухананан йәки магазиндан алырға була) ҡушығыҙ. Ауыҙға бер балғалаҡ бал ҡабып, шуны ошо һөт менән эсеп ебәрегеҙ. Уны иртән ас ҡарынға йәки йоҡлар алдынан төнгөлөккә эсергә кәңәш ителә.


Башҡортостан Републикаһының автомототуризм федерацияһы\nвәкилдәре ғәҙәти булмаған экспедиция ойошторҙо. Дүрт кеше -\nфедерация рәйесе Вадим Борисов, уның ата - әсәһе - Олег Андрианович һәм Людми ла Ивановна, шулай уҡ Александр Чистяков 6 600 километр тирә һе юл үтеп, Төнъяҡ Боҙло\nокеанға барып етә, унан бер шешә һыу ала һәм уны Өфөгә алып\nЭкспедиция "Төнъяҡ балҡышы" тип атала, уның маршруты Силә бе, Ҡурған,\nТобольск, Ноябрьск, Яңы Уренгой аша үтә. Уның һуңғы нөктәһе\nһәм Ямбург. Чистяков һәм Вадим Борисов мотоциклдарҙа сәйәхә т итә, өлкән Борисовтар машинала бара. Сәйәхәт артыҡ күп ваҡ ыт алмай, бер аҙна тирәһе. Сәйәхәттең уртаҡ идеяһы - Ер шары ндағы дүрт океанға ла барып етеү. Һәм, ярашлы рәүештә, уларҙың һәр береһенән берәр шешә һыу алып ҡа йтыу. Төнъяҡ Боҙло океандан һуң улар Атлантик, артабан Тымыҡ океан\nярына юл тоторға ниәтләй, иң мәшәҡәтле сәйәхәт - Һинд океанына булырғ а тейеш. Һыу тултырылған шешәләр - формаль сәбәп, әлбиттә. Сәйәхәттең төп\nмаҡсаты - халыҡ менән аралашыу, тәбиғәт байлыҡтары менән танышыу һ. б.\nОлег Андрианович Борисов һөйләүенсә, ул ҡатыны һәм улдары\nменән 30 йылдан ашыу сәйәхәт итә. Балалар бәләкәсерәк ваҡытта, йыл һа йын Башҡорт дәүләт ауыл хужалығы институты ( әле Башҡорт дәү ләт аграр университет) уҡытыусылары, ирле - ҡатынлы Борисовтар, үҙ машиналарында Ҡы рымға, Кавказа һә иһә Прибалтикаға йүнәлә торған булған. Машинаны ғ аилә башлығы үҙе яһаған, бары моторы һәм тәгәрмәстәре генә " Волганыҡы". Яғыулыҡ багының күләме 120 литр тәшкил итә. Ҡатыны иһә экипаждың тоғ ро штурманы ролен үтәй. Ун йыл элек ул да машина йөрөтөргә ө йрәнеп, тейешле документҡа эйә булған, шулай ҙа элеккесә штурман булып сәйәх әт итеүҙе хуп күрә. Ғаилә сәйәхәттәрендә Борисовтар 120 мең километр үткән.\nБөгөн иһә балалар үҫеп еткән, һәр береһенең үҙ тормошо, ө лкәне сәйәхәттәрҙән бер аҙ ситләшкән, әммә Вадим автомототуризм ме нән етди шөғөлләнә. Дүрт океандан һыу алып ҡайтыу эпопеяһы тамамланға с, уның пландарында ер шарын урап сығыу тарихы башланасаҡ.\nСәйәхәттән әйләнеп ҡайтҡас, Вадим Борисов түбәндәгеләрҙе һөйләне:\n- Сәйәхәттән алынған тәьҫораттар бик күп. Уларҙың иң мөһи ме Рәсәй төнъяғының үтә лә матур һәм төрлө тәбиғәте менәнтанышыуҙан а лынды. Өфөнән Ямбургҡа тиклем 3 300 километр, артабан беҙ бер нисә тәбиғәт зонаһы аша үттек: урман - дала, урман - тундра, тундра. Ирты штан Тобольск ҡалаһына тиклем һаҙлыҡтар. "Ер" һәм "төнъяҡтың" символик сиг е - Уват ҡасабаһы аша ла үттек. Бер ниндәй ҙә ауыл хужалығы культура лары үҫмәгән ерҙәрҙән "төнъяҡ" башлана. Уваттан һуң кислород етешмәүе һиҙ елә, уны хатта техника ла тойҙо - двигатель эшләмәй башланы. Тюмень ө лкәһе аша\nүткәндә тәбиғәт бик матур - ҡом, ҡарағайҙар. Ул яҡтарҙа ҡы штың ни тиклем\nҡатылығын белмәгән кеше үҙен Балтика буйында тип хис итергә\nмөмкин. Яңы Уренгойҙа ҡарағайҙар кеше буйлыҡ, Ямбургта ысы н тундра башлана, мүктән башҡа бер нимә лә үҫмәй.\n- Океанға барып еткәндә, - тип дауам итә Вадим Борисов, -\nяр буйында ҡайһы урындарҙа ҡар ята ине, океанда боҙ киҫәктәре йөҙөп йөр өй. Һыу бик\nһыуыҡ, плюс ете градус тирәһе. Океан һыуын литр ярымлыҡ пла стик шешәлә алып ҡайттыҡ. Һуңынан беҙ уны матур быяла шешәлә ргә тултырып, сәйәхәт маршруты яҙылған географик карталар йәбештерәсәкбеҙ. Әйткәнд әй, ул\nурында һыу тоҙло түгел тип әйтерлек, Обь йылғаһының һыуы ок еанға ҡушылып тоҙон кәметә.\nАртабанғы бурысыбыҙ - Атлантика. Әммә беҙ унда 2007 йылда н да иртәрәк бара алмаясаҡбыҙ. Атлантик океанға барырға теләүселәр күбер әк. Юл алыҫ, шуға күрә ныҡлы әҙерлек талап итә. Беренсенән, транспортты көйләргә кәрәк, икенсенән, документтарҙы тәртипк ә килтереү мотлаҡ, сөнки Европа континенты илдәре аша барырға тура киләсәк. Өсөнсөнән, һәм б ыл иң мөһиме - финанс яҡты нығытырға, йәғни аҡса йыйырға кәр әк.


Республиканың Милли музейында «Дәүләт банкы Ватанға хеҙмәт иткәндә» күргәҙмәһе асылды // Мәҙәниәт | новости башинформ.рф\nРеспубликаның Милли музейында «Дәүләт банкы Ватанға хеҙмәт иткәндә» күргәҙмәһе асылды\n19:02, 17 сентября 2015 Мәҙәниәт\n17 сентябрҙә Башҡортостандың Милли музейында «Дәүләт банкы Ватанға хеҙмәт иткәндә» күргәҙмәһе асылды.\nЭкспозицияға учреждениеның тарихы һәм Өфөнөң Театр урамында банк бинаһы төҙөлөшөн сағылдырған документтар ҡуйылған.\nКүргәҙмәгә килеүселәр боронғо тәңкәләрҙе, шулай уҡ Сочиҙағы Олимпиадаға һәм Өфөлә үткән ШОС һәм БРИКС саммиттарына арналған аҡса билдәләрен күрә аласаҡ. Коллекцияла Рәсәйҙең Милли банкы фондынан совет заманындағы аҡсалар, талондар, векселдәр, ҡиммәтле ҡағыҙҙар каталогы бар.\nКүргәҙмә 4 октябргә тиклем эшләй.\nТеги: бр милли музейы,күргәҙмә


«Киске Өфө» гәзитенең сайты - УҘҒАН ЙЫЛДЫҢ УН ДҮРТ БҮЛӘГЕ - 2022 - Мәҡәләләр\n2021 йылдың 1 июленән йәшәү минимумынан түбән килемле һәм тулы булмаған ғаиләлә тәрбиәләнеүсе 8 йәштән 14 йәшкәсә балаларҙың һәр ҡайһыһы 5 мең күләмендә өҫтәмә түләү ала башланы. Атай йәки әсәй суд ҡарары менән алимент алырға хаҡлы йәки уларҙың береһе ғаиләне яңғыҙ тәрбиәләгән осраҡта тулы булмаған ғаилә тип иҫәпләнә.\n2021 йылдың көҙөнә тиклем ҙур стажы булмаған йәш әсәләргә сирләп киткән балаһын ҡарау буйынса ваҡытлыса хеҙмәткә яраҡһыҙлыҡ (больничный) өсөн эш хаҡының ни бары 60-80 проценты ғына түләнде. Тулы эш хаҡын алыу өсөн кәмендә 8 йыл эш стажы кәрәк ине. Был ғәҙелһеҙлек төҙәтелде: хәҙер сирләп киткән 7 йәшкә тиклемге баланы ҡарау буйынса, стаж күләменә ҡарамаҫтан, атай йә әсәйгә эш хаҡы 100 процент күләмендә түләнәсәк.\nКилеме йәшәү минимумынан кәм булған ҡатындар йөклөлөктөң иртә срогында ҡатын-ҡыҙ консультацияһында иҫәпкә торған осраҡта элекке кеүек бер тапҡыр түгел, ә ай һайын 5320,5 һум (Башҡортостан буйынса) пособие аласаҡ. Был түләү ғариза биргән айҙан башлап бала тыуҙырған айға тиклем түләнә, ғаризаны "Дәүләт хеҙмәттәре" аша Пенсия фондына ебәрергә кәрәк.\nВладимир Путин ҡул ҡуйған указға ярашлы, 2021 йылдың мартынан 3 йәштән 7 йәшкә тиклемге балалар ҡараған аҙ килемле ғаиләләр өсөн пособие күләме арттырыла. Ошоға тиклем был пособие күләме һәр балаға 5038,5-әр һум тәшкил иткән хәлдә лә, ғаилә аҙ тәьминәтле булып иҫәпләнә икән, пособие 7557,75 һумғаса арттырыласаҡ. Был хәлдә лә ғаилә килеме йәшәү минимумынан кәм ҡала икән, пособие 10 077 һумға тиклем арттырыла.\n2021 йылдың көҙөнән 14-22 йәшлек йәштәргә "Дәүләт хеҙмәте. Мәҙәниәт" ҡушымтаһы аша дәүләт иҫәбенә ил буйынса концерттар, спектаклдәр һәм күргәҙмәләр ҡарау өсөн "Пушкин картаһы" алырға мөмкин. Ошоға тиклем был картала 3000 һум аҡса булһа, хәҙер уға 5000 һум күсереләсәк. Башҡортостанда 155 мең кеше ошондай картаға эйә булды. Владимир Путин күрһәтмәһе буйынса тиҙҙән "Пушкин картаһы" менән ватан кинофильмдары өсөн дә иҫәпләшергә мөмкин буласаҡ.\nТашламалы ипотека Рәсәй граждандарының бөтәһенә лә йыллыҡ 7 процент менән кредит алырға мөмкинлек бирә. Был программаны 2021 йылда тамамлау ҡаралған булһа ла, уны 2022 йылдың йәйенә тиклем оҙайтырға ҡарар ителде. Иң юғары кредит суммаһы - 3 млн һәм торлаҡ хаҡының 15 процентын тәүге взнос итеп түләү ипотеканың шарты булып тора. Фатирҙы төҙөлөп ятҡан йорттан уны төҙөүсе ойошма аша йәки яңы төҙөлгән йорттан алырға була.\nБыл яңылыҡ, әлбиттә, социаль түләүҙәргә ҡағылмай, шулай ҙа ул бик мөһим һәм файҙалы. 2021 йылдың 2 апреленән Өфөнән Стәрлетамаҡ һәм Мәләүез аша Күмертауға тиклем "Орлан" экспресс-поезд йөрөй башланы, ә сентябрҙә уның маршруты Ырымбурға тиклем оҙайтылды. Ошоға тиклем 11 йыл инде Өфө менән Ырымбур араһында тимер юл хәрәкәте юҡ ине, хәҙер иһә был көньяҡ төбәккә 6 сәғәт эсендә барып етергә була.\nРәсәй коронавирустан теркәлгән өс һәм уның төрҙәрен иҫәпләп - биш, ә инде әле эшләнеп ятыусы төрҙәрен дә иҫәпләп - ете вакцинаға эйә берҙән-бер ил. "СпутникУ" һәм "Спутник лайт" шуларҙың иң күп ҡулланылғаны һәм бойондороҡһоҙ сит ил белгестәре тарафынан хупланған төрҙәре. Рәсәйҙә бөтөн вакциналар ҙа бушлай яһала.\n2021 йылда ил буйынса сәйәхәттәр өсөн кешбэк программа бик ҙур популярлыҡ менән файҙаланды. Башҡортостан шифаханаларға һатылған путевкалар һаны буйынса Рәсәйҙә туристар иң күп килгән төбәктәр иҫәбенә инде. Был программа 2022 йылда ла ғәмәлдә ҡаласаҡ. 2022 йылдың 18 ғинуарынан 22 апреленә тиклем Рәсәй буйынса сәйәхәткә йәки ҡунаҡханала йәшәгән өсөн "Мир" картаһы менән иҫәпләшеп, хаҡтың 20 процентын (тик 20 меңдән дә күберәк суммала түгел) кире ҡайтарып алырға була.\n2021 йылда дәүләт "туристик кешбэк" программаһы кеүек үк, йәйге балалар лагерына путевка хаҡының да 20 процентын түгел, ә ярты хаҡын ҡайтарып бирҙе һәм 2021 йылдың 25 майынан 120 миллионлыҡ 5175 путевка һатып, ил буйынса өс лидер төбәк иҫәбенә инде. 2022 йылда был программаның дауам ителәсәге хаҡында әлегә мәғлүмәт булмаһа ла, уны ҡабатлауҙары бик мөмкин.\n2021 йылда Социаль страховка фонды компания һәм ойошмаларға эшкә ҡабул ителгән һәр бер эшһеҙ кеше өсөн аҡса түләне. Был эшһеҙлек кимәлен кәметеү һәм эш хаҡы сығымдарын ҡаплау маҡсатында ғәмәлгә ашырылды. Башҡортостанда эшкә ҡабул ителгән һәр хеҙмәткәр өсөн компанияларға 19 153 һум түләнде. 950 эш биреүсе компания 1 568 кешене, шул иҫәптән, 55 инвалидты, уҡыу йорттарын тамамлаған 28 йәш кешене, пенсия алды йәшендәге 275 кешене, бер үҙе ғаилә аҫраған йәки күп балалы 180 ата-әсәне эшкә ҡабул итте.\nБәләкәй һәм урта бизнесҡа ҡараған компаниялар ярты хаҡҡа рөхсәт ителгән ватан софты (программалау тәьминәте) һатып алырға мөмкин. Рәсәйҙең Цифрлаштырыу буйынса министрлығы ошондай программа тәҡдим итә. Исемлектә әлегә документ әйләнеше, сауҙа, логистика, персонал һәм финанстар менән идара итеү, шулай уҡ башҡа йүнәлештәр буйынса 50-нән ашыу программа бар.\nРәсәйҙәрҙең ер участкаларына газ хәҙер бушлай үткәреләсәк. Беҙгә бары участка сигенән йортҡа тиклем газ торбаһы үткәреүҙе һәм газ ҡорамалдары (ҡаҙан, һыу йылытҡыс, торбалар, плитә, хисаплау приборы) өсөн түләргә кәрәк була. Владимир Путиндың күрһәтмәһе буйынса Дәүләт Думаһы шундай закон ҡабул итте. Башҡортостанда бөтәһе 2500 тораҡ пунктында 180 мең йортҡа газ үткәреү бурысы тора. Әгәр ауылға электән газ үткән булһа, айырым йорттарға газ бушлай тоташтырыласаҡ.\n2021 йылда шундай төр һалым айырмаһы индерергә ҡарар ителгәйне - кешеләр үҙҙәренә һәм балаларына спорт-һауыҡтырыу саралары өсөн түләгән суммаларының 13 процентын ҡайтара ала. Был яңы һалым айырмаһы дауаланыу, белем алыу, ДМС, страховка һәм пенсия взностары кеүек "социаль айырма" төркөмөнә инә һәм дөйөм лимит буйынса 15 600 һум аҡса кире ҡайтарыла.\nЯҙылған: 11.01.22 | Ҡаралған: 172


Материалы за Апрель 2008 года » Страница 5 » Архив газеты "Йәшлек"\nИтексенең итеге булмаҫ, балтасының ишеге булмаҫ.\nБеҙҙекеләр – Ырымбурҙа\nБР Хөкүмәте Премьер-министры урынбаҫары, мәҙәниәт һәм милли сәйәсәт министры Илдус Илешев етәкселегендәге рәсми делегация Ырымбур ҡалаһында булды.\nКисә беҙҙең делегация «Сармат юлбашсыларының хазиналары» күргәҙмәһен тантаналы асыуҙа ҡатнашты. Күргәҙмә Ырымбур өлкәһенең тарихи-крайҙы өйрәнеү музейында ойошторолған. «Сармат юлбашсыларының хазиналары» Филиппов ҡурған ҡәберлектәрендә табылған сенсацион археологик байлыҡтарҙан тора. Был ҡәберлек Ырымбур өлкәһенең Илек районында урынлашҡан. Филиппов ҡурғаны ҡәберлеге 29 ҡурғандан тора, уларҙың берәүһен 1987 – 1988 йылдарҙа СССР Фәндәр академияһының Башҡортостан филиалы экспедицияһы өйрәнгән.\nЧемпионат беҙҙә үтһен! Яңылыҡтар » Спорт\nБашҡортостан 2013 йылда Өфөлә хоккей буйынса донъя йәштәр чемпионатын үткәреүгә ғариза бирҙе\nБашҡортостан Республикаһы Президенты Мортаза Рәхимов һәм Өфөлә үткән айҙа булып ҡайтҡан Халыҡ-ара хоккей федерацияһы башлығы Рене Фазель араһындағы килешеүгә ярашлы, БР Хөкүмәте Премьер-министры Раил Сарбаев РФ Хоккей федерацияһы етәксеһе Вячеслав Третьяк исеменә Өфөлә 2013 йылда йәштәр командалары араһында хоккей буйынса донъя чемпионаты үткәреүгә ғариза ебәргән.\nАтанан күргән... Сәйәсәт\nБил бирмәҫ батырыбыҙ, самбо, дзюдо спорт төрҙәре өлкәhендә ҡаҙанған уңыштары өсөн атҡаҙанған тренер вазифаhына лайыҡ булған Силәбе ҡалаhының почетлы гражданы Харис Монасип улы Йосопов – тиҫтәләгән йылдар Силәбе өлкәhендә генә түгел, тыуған Башҡортостанында hәм бөтә Рәсәй кимәлендә бик популяр шәхес. Йылдан-йыл милли спорт төрө көрәштә hынатмаған батырыбыҙҙың абруйы арта, уның тураhында видеофильмдар, тапшырыуҙар әҙерләнә, матбуғатта күп мәҡәлә, очерктар донъя күрә. Бер нисә быуын милләттәшебеҙ уның башҡорт булыуына ғорурлыҡ кисерhә, өс йөҙҙән ашыу спортсы 79 йәшлек көрәшсене үҙ атаhылай күрә.\nХарис ағайҙың үҙ улдарынан да уңыуы билдәле.\nЙосопов фамилияhы бик ырыҫлы, күрәhең, сөнки данлыҡлы аталарының фамилияhының бәҫен икенсе юҫыҡта күтәреүсе Морис hәм Марсель Йосоповтар ата-әсәhенең генә түгел, Силәбе өлкәhе башҡорттарының да ярҙамсыл улдары, тип әйтhәк, яҙыҡ булмаҫ.\nБөгөн Силәбе өлкә башҡорттары ҡоролтайы башҡарма комитеты рәйесе, Рәсәй Дәүләт Думаhы депутаты булып өлгөргән йәш эш ҡыуар Марсель Йосопов (һүрәттә) менән Силәбе өлкәhенең Көрәш федерацияhы президенты Морис Йосопов өлкәлә милли сәйәсәтте дөрөҫ пропагандалауға, милли йәштәр сәйәсәтенең үҫешенә тос өлөш индерә. Улар йәш булыуҙарына ҡарамаҫтан, матди ярҙам менән генә түгел, яулап өлгөргән шәхси абруйҙары менән дә милләттәштәренә ярҙам күрhәтә.\n– Ҡара әле, Нәркәс, hинең сәсең парик hымаҡ та ул?\n– Эйе, был парик.\n– Ысынмы, ә шул тиклем үҙ сәсеңә оҡшаған.\n– Хөкөм ителеүсе, ни өсөн hеҙ уға аттығыҙ?\n– Ул минең ҡатыным менән йоҡлаған.\n– Һәм hеҙ, hеҙҙең менән бер төрлө уй-теләктә булған өсөн генә, кеше үлтерер инегеҙме?\nавторы: Нур | 22 апреля 2008 | Фекерҙәр (0) | Тотош уҡырға\nАфарин, Гөлназ! Яңылыҡтар » "Йәшлек" гүзәле\nҺеҙ һүрәттә күргән мөләйем ҡыҙ Гөлназ Ғилметдинова булыр. Бишбүләк районының Дим йылғаһы һыуында ҡойоноп буй еткереп, әле БДУ-ның 1-се курсында белем ала.\nГөлназ бәләкәйҙән шиғриәткә, әҙәбиәткә ғашиҡ. Илһамланғанда шиғырҙар ҙа яҙа. Йомшаҡ холоҡло, саф күңелле, сибәр ҡыҙ сит телдәр өйрәнеп, төрлө илдәр гиҙеп, халыҡтарҙың мәҙәниәте, ғөрөф-ғәҙәттәре менән танышыу теләген күңелендә йөрөтә. Бейергә лә ярата ул. Бигерәк тә, йәштәр араһында таралған R’B стилендәге бейеүҙәрҙе үҙ итә.\n@Йәштәр маҡсат ҡуйып йәшәһен ине@, – ти Гөлназ.\nУның һүҙҙәрендә хаҡлыҡ бар. Алдына маҡсат ҡуйып йәшәгәндәр нимәлер булһа ла эшләй, эҙләнә, ниндәйҙер һөҙөмтәләргә өлгәшә.\nКиләсәгенә маҡсат ҡуйып, тормошона мәғәнә һалып йәшәгән Гөлназға: @Афарин!@ – тиергә генә ҡала.\n«Ағиҙел» дуҫтарын йыя Әҙәбиәт\n«Ағиҙел» журналын үҙен башҡортмон тип hанаған hәр бер кеше беләлер. 1923 йылдың мартынан «Яңы юл» исеме менән сыға башлаған баҫманың үҫеш тарихын өйрәнгән ғалимдар уны биш тупhалы шарлауыҡ менән сағыштыра. Әлбиттә, был шартлы оҡшатыу. Баҫыла башлағандан алып уның биш исем алмаштырыуын беләбеҙ: «Яңы юл» (1923), «Белем» (1924), «Сәсән» (1927), «Октябрь» (1930), «Әҙәби Башҡортостан» (1949) hәм 1961 йылдан алып ул hуңғы исеме менән – «Ағиҙел» тип сыға.\nБыуаттарҙың тотоп ялынан Әҙәбиәт\nБашҡорт шиғриәте. Сал далалар кеүек икhеҙ-сикhеҙ, армыт-армыт тауҙарҙай бейек, hандуғас моңондай наҙлы, бөркөттәй сая, диңгеҙҙәй тәрән ул.\nҺыҙылып та сыҡҡан моң-hағыш\nБыуаттарҙан йәдкәр килтерер.\nХалыҡтың рухына, йәшәү рәүешенә әйләнгән hүҙ сәнғәте. Уның ниндәй генә осорон алып ҡараhаң да, халыҡ яҙмышын алтын хәрефтәр менән теркәп, ул киләсәккә юл күрhәтер hуҡмаҡ булып торған. Ә бөгөн башҡорт шиғриәте нисек hулыш ала? Быуаттар буйы тупланған тәжрибәне, ынйыларға бәрәбәр оҫталыҡты кемдәр дауам итә? Сылбыр-сылбыр булып килгән быуындар бәйләнешендә өҙлөгөү юҡмы? Шиғри йыйынтыҡтарҙы ҡулға алған hайын ошондай бихисап уй, hорау зиhенде ярып үтә.\n«МӘҢГЕЛЕК ҠИММӘТТӘР ХАҠЫНДА ЙЫРЛАЙЫМ» Мәҙәниәт\nСалауат Мөхәмәтйәровты республика халҡы «Гәлсәр һандуғас» телевизион проекты, «Донъя нурға күмелде», «Тыуған йортҡа хат», «Күргем килә» кеүек популяр йырҙар аша танып, яратып белә. Талантлы егет, йәш кенә булһа ла, әллә күпме концертта, төрлө кимәлдәге конкурста, фестивалдә ҡатнашып өлгөргән дә инде. Ул Учалы районының Уральск ҡасабаһында үҫкән, әле Башҡорт дәүләт сәнғәт академияһының вокал бүлегендә әҙерлек курсында уҡый. Быйыл академияның төп курсына уҡырға инергә әҙерләнә. Пландары, ниәттәре менән уртаҡлашыуын һорап, өмөтлө йәш йырсы менән әңгәмә ҡорҙоҡ


Башҡорт халҡының «Урал батыр» эпосы – кешелек байлығы - БРГИ1\nБашҡорт халҡының «Урал батыр» эпосы – кешелек байлығы\nӨфөлә унынсы тапҡыр ЮНЕСКО-ның «Донъя халыҡтары эпостары» проекты сиктәрендә башҡорт халҡының «Урал батыр» эпосын Рәсәй Федерацияһы һәм донъя халыҡтары телдәрендә яттан һөйләүселәр конкурсы уҙҙы. Бына өсөнсө йыл инде конкурс халыҡ-ара статусында ойошторола һәм «Башҡорт халҡының «Урал батыр» эпосы – кешелек байлығы» тип атала.\nКонкурста Башҡортостан ҡалаларынан һәм райондарынан, Рәсәй төбәктәренән, Германия, Израиль, Һиндостан, Украина, Франциянан һәм башҡа илдәрҙән 500-ҙән ашыу кеше ҡатнашты.\nБыл саранан беҙҙең Рәми Ғарипов исемендәге 1-се Башҡорт республика гимназия – интернатының уҡыусылары ла ситтә ҡалманы. Башҡорт телендә һөйләү буйынса беҙҙең уҡыусыларыбыҙ ҙа ҙүр уңыштарға өлгәштеләр: Киньябулатова Уралия 2-се урын яуланы; “Рухлы сыгыш” номинацияһына Ишмуллин Ильяс лайыҡ булды, ә “Артислыҡ һәм һөйләү оҫталығы” номинацияһы буйынса Байбурин Тимур еңеп сыҡты.\nКонкурсты Башҡортостан Республикаһының Мәғариф министрлығы һәм Мәҙәниәт министрлығы булышлығында Башҡортостан Республикаһының ЮНЕСКО эштәре буйынса комитеты, Башҡортостан социаль технологиялар институты уҙғарҙы. Сара быйыл йәй Өфөлә үтергә тейешле VI Бөтә донъя фольклориадаһына әҙерлек булды.\n«Урал батыр» эпосын яттан һөйләү, сәхнәләштереү һәм костюмдар өҫтөндә эшләү буйынса Ишморатова Фәймә Ғибат ҡыҙы бик ҙур өлөш индерҙе. Балаларға һәм конкурсты ойоштороусы Фәймә Ғибат ҡыҙына ҙур уңыштар һәм яңы ҡаҙаныштар теләйбеҙ, үҙебеҙҙең оло рәхмәтебеҙҙе белгертәбеҙ!\nКитапханасы: Гөлфиә Муфазал ҡыҙы Фәхрисламова.\nЗдоровая Россия-общее дело


Иҡтисад » Страница 6 » Архив газеты "Йәшлек"\nКүңеле матурҙың – эше матур Иҡтисад\nМәсетле районының Һөләймән ауылы уңғандары тирмә эшләү кәсебен үҙләштергән\nХалҡыбыҙҙың боронғо көнкүрешен тирмәһеҙ күҙ алдына ла килтереүе ҡыйын. Ул ярым күсмә тормош алып барған ата-бабаларыбыҙға артыҡ көс һәм ваҡыт талап итмәүе менән айырыуса уңайлы булған. Тирмәне ҡороуға сәғәттәй генә ваҡыт сарыф ителһә, ә һүтеп күсереүгә бер-ике ат та еткән. Тирмә йәйен – ҡойма ямғырҙарҙан, эҫе ҡояш нурҙарынан, ә көҙ һыуыҡтарҙан, ҡар-рашҡынан яҡшы һаҡлаған.\nАта-бабаларыбыҙҙың сәхрәгә сығып, матур тәбиғәт ҡосағында тирмә ҡороп ял итеү йолаһы бөгөн дә һаҡланған. Биҙәлеше, ыҡсымлығы менән күҙҙең яуын алып торған был күркәм ҡоролма көндән-көн йышыраҡ осрай. Тирмә – күмәк халыҡ ҡатнашлығындағы байрамдарҙың, төрлө бәйгеләрҙең, йәрминкәләрҙең һәм, әлбиттә, һабантуйҙарҙың төп биҙәге. Шулай уҡ ҡала урамдарында тирмә йәй көндәрендә сувенирҙар, ваҡ-төйәк әйберҙәр һатылған магазин итеп тә файҙаланыла.\nИнвестициялар маҡсатҡа йүнәлтелһен Иҡтисад\nАпрель аҙағында Салауат районының туғыҙ хужалығы «Янғантау» шифаханаһынан 4 млн һумлыҡ кредит алыу буйынса килешеү төҙөнө. Бурыстарын улар ҡуй, һыйыр һәм сусҡа итен тапшырып түләйәсәк. Әйткәндәй, былтыр билдәле шифахана район хужалыҡтарына ғына 3 млн һум аҡса инвестициялаған. Иң ҙур кредитҡа – 2 млн һум – «Таймый» агрофирмаһы» яуаплылығы сикләнгән йәмғиәте, «Салауат Юлаев» ауыл хужалығы предприятиеһы – 1 млн һумға, ә ҡалғандар – «Ҡаратаулы», «Юлай» ауыл хужалығы предприятиелары, «Юлай» крәҫтиән-фермер хужалығы, «Хәмиҙуллин» шәхси эшҡыуар хужалығы, «Простор» яуаплылығы сикләнгән йәмғиәте һәм «Бер туған Пономаревтар» крәҫтиән-фермер хужалыҡтары ассоциацияһы кәмерәк күләмдәге аҡсаға дәғүә итте.\nАуылһыҙ булмай! Иҡтисад\nШәхси хужалыҡтарҙа картуфтың күпселек өлөшө (94 процент) етештерелә. Шулай уҡ башҡа йәшелсәләр ҙә күпләп үҫтерелә. Бәләкәй хужалыҡтарҙа республикала етештерелгән һөттөң – 69, иттең 71 проценты әҙерләнә. Ә бит был тиклем ит-һөт һәм картуфты халыҡ ғаиләһен туйҙырыу өсөн ҡулланып бөтә алмай. Ябай кешеләр шәхси хужалыҡтарҙа етештерелгән аҙыҡ-түлекте һатырға йыйындымы – төрлө проблемалар килеп сыға. Дөрөҫөн әйткәндә, ҡайсаҡ шундай хәлдәр күҙәтелә – һуйылған малды ҡайҙа тапшырырға, һөт-майҙы ҡайҙа илтергә белмәй йонсойҙар. Тимәк, шәхси хужалыҡтарҙан ауыл хужалығы продукцияһын һатып алыуҙы яйға һалыу мотлаҡ.\nЙәйге ҡояшлы иртәлә тимер феләктәрҙең бер-береһенә тейеп дөбөрләүенән, ат арбаһының шығырлауынан, күрше апайҙың: «Һөт йыйыусы килә!» – тип тәҙрә ҡағыуынан уянып киткәнегеҙ бармы? Тәҙрәнән тышҡа ҡараһаң, күңелле иртәнең көндәлек картинаһы күҙ алдына баҫа – арбалы ат килеп туҡтай, өләсәй, биҙрә менән сығарып, феләккә һөт ҡоя, һөттәге май кимәлен үлсәйҙәр. Күршеләр ҙә, биҙрә тотоп, ҡапҡа төптәренә сыға башлай, «Һөтөңә күпме һыу өҫтәнең?» – тип мәрәкәләшәләр.\nБалыҡтың ниндәйе генә юҡ Иҡтисад\nӘле баш ҡалабыҙҙың сауҙа нөктәләрендә, улай ғына ла түгел, урамдарҙың төрлө мөйөштәрендә үҙебеҙҙең йылғаларҙа тотолған балыҡ күпләп һатыла. Һатыусылар әйтеүенсә, балыҡ Өфө тирәһендәге район, ҡасабаларҙың йылға-күлдәрендә тотолған. Әлбиттә, үҙебеҙҙең балыҡ әллә ҡайҙағы диңгеҙҙән килтерелгәненән тәмлерәк тә, сифатлыраҡ та.\nТүбәндәге таблицала хаҡтар 8 майға ҡарата бер килограмм аҙыҡ-түлеккә Үҙәк баҙарҙың яңы павильоны миҫалында бирелгән.\nҺыйыр ите\t170 – 240\nҺарыҡ ите\t190 – 260\nШешлек өсөн маринадланған сусҡа ите\t180 – 200\nНефть тармағын – республика мәнфәғәтенә Иҡтисад\nБашҡортостан Президенты Мортаза Рәхимов «Транснефтепродукт» асыҡ акционерҙар йәмғиәте етәксеһе Владимир Шиманович менән осрашты. Осрашыуҙа шулай уҡ «Уралтранснефтепродукт» асыҡ акционерҙар йәмғиәтенең яңы генераль директоры Наил Баһауетдинов та ҡатнашты.\nУнда нефть продукттарын транспортировкалауға, магистраль нефть үткәргестәрҙең торошона бәйле мәсьәләләр ҡаралды. Шулай уҡ «Уралтранснефтепродукт» асыҡ акционерҙар йәмғиәтенең 2009 йылдағы эшмәкәрлеге һөҙөмтәләре, производство процестарын яңыртыу, предприятиеның үҫеш перспективалары тураһында ла һүҙ булды.


«Берҙәм Рәсәй» сәйәси партияһының Башҡортостан бүлексәһе етәкселеге блогерҙар менән осрашты - Bash.News\n«Берҙәм Рәсәй» сәйәси партияһының Башҡортостан бүлексәһе етәкселеге блогерҙар менән осрашты\n«Берҙәм Рәсәй» сәйәси партияһының Башҡортостан бүлексәһе етәкселеге блогерҙар менән осрашты https://bash.news/news/89655_berm_rsj_sjsi_partiyayny_bashortostan_blekse_etkselege_blogerar_menn_osrashty/?lang=bash\nУнда һүҙ йәмәғәтселекте борсоған проблемалар, партия проекттары хаҡында барҙы. "Берҙәм Рәсәй"ҙә блогерҙар менән осрашыу тәүге тапҡыр ойошторола. Был тәү сиратта халыҡтың фекерен белеү, уларҙың мәнфәғәттәрен ҡайғыртыу өсөн эшләнә.\nБлогерҙар йәмәғәтселекте ҡыҙыҡһындырған һорауҙары күтәреп сыҡты. Улар сүп-сар, пенсия реформаһы, транспорт системаһындағы үҙгәрештәр менән бәйле. Шулай уҡ партия ғәмәлгә ашырған проекттар буйынса ла үҙ тәҡдимен еткерҙе. Осрашыуға килеүселәрҙең күбеһе мәҙәни, социаль программалар өҫтөнлөк бирелергә тейеш тип иҫәпләй.\nАртур Иҙелбаев, блогер, эшҡыуар: “Был осрашыуҙың ойошторолоуын мин Рөстәм Әхмәҙинуровтың партияла эш башлауы менән бәйлйем. Ул үҙе лә ошо өлкәнән сыҡҡан кеше һәм блогерҙарҙың йәмәғәтселек фекерен еткереүен бик яҡшы белә. осрашыуҙар кәрәк, блогерҙар менән дә, журналистар менән дә, төрлө ҡатлам кешеләре менән дә, партия халыҡҡа яҡын булырға тейеш”.\nКүгәрсен районында «Ҡыпсаҡ батыры» асыҡланды\n14:12, 21 фев\nШаран районында бөгөн фермерҙар, шәхси хужалыҡ алып барыусылар кәңәшмәгә йыйылды\n14:04, 21 фев


Беҙҙең проекттар Эшлә, студент! 17.02.2017 Бөгөн Рәсәйҙә студенттар отрядтары көнө билдәләнә. Өлкән йәштәгеләрҙә хәтирәләр уятҡан һүҙҙәр бар. "Студотряд" һүҙе - шуларҙың береһе. "Картуфлыҡҡа" тигән бойороҡто кемдер ҡурҡып, кемдер талпынып көттө. Ә кемгәлер йылы яҡтарҙа ҡарбуз, мамыҡ йыйыу бәхете тейгән. Бөгөн дә студенттарҙың хеҙмәт отрядтары бар. Әммә бөгөн беҙ һеҙгә хәтирәләргә сумырға тәҡдим итәбеҙ. Студотрядтар менән бәйле иҫтәлектәрҙе беҙгә юллағыҙ.\nТулырак Изге урындар 16.02.2017 Аномаль төбәктәр беҙҙә бар, әммә улар ен-пәрейҙәр менән бәйле түгел. Улар кешегә көс бирә. Һуңғы йылдарҙа бындай урындарға ҡыҙыҡһыныу арта ғына. "Уралдың көслө урындары" тигән махсус туристик маршруттар ҙа ойошторола. Ә һеҙ юғары көсө булған урындарға ышанаһығыҙмы?\nТулырак Торһаң иртән, һуҡ сәкән... 15.02.2017 Барлыҡ республика хоккей менән йәшәй, кисә уҙған уйындың шауҡымы.Салауат Юлаев командаһы йәнә көйәрмәндәрҙе ҡайғыртты. Был осраҡта "Аҡ Барыҫтың" көйәрмәндәрен. Төркөм этабында Юлаевсыларҙың шәптән булмаған уйындың сәбәбен ниҙә күрәһегеҙ?\nТулырак Мөхәббәт йәшкә ҡарамай 14.02.2017 Мөхәббәт, белеүебеҙсә, дыуамал тойғо. Йәшкә лә ҡарамай. Тап шундай мөхәббәт тураһында һөйләшәбеҙ бөгөн. Беҙҙең тыңлаусылар араһында иң ҙур йәш айырмаһы булған парҙы эҙләйбеҙ. "Мөхәббәт йәшкә ҡарамай" тигәндең тере миҫалы булған кешеләр бармы беҙҙең арала?\nТулырак Балаһынан күреп, имтихан тапшырған... 13.02.2017 Ата-әсәләр ошо көндәрҙә мәктәп уҡыусыларына әйләнә алды. Өфөлә үҙенсәлекле һынау үтте. Унда Берҙәм дәүләт имтиханы тапшырылды. Тик абитуриенттар ролендә ата-әсәләр булды. Ә беҙҙең радиотыңлаусылар Берҙәм Дәүләт имтиханын тапшыра алыр инеме икән?\nТулырак Ауыл туйымы, ҡала туйымы? 10.02.2017 Ҡыуыш төҙөп, бөтә күршеләрҙе эскәмйәләре менән бергә саҡырып, ҡаҙан аҫып, шишмәгә төшөп ауылдамы? Әллә ресторан алып, музыканттар саҡырып, проспектар буйлап машиналарҙа үтеп ҡалаламы?Һайларға һеҙгә кәрәк булыр. Йәғни бөгөнгө һөйләшеүҙең темаһы - Ҡала туйымы, ауыл туйымы? Тулырак Юлдаштың Кулибиндары 08.02.2017 Бөгөн Рәсәй фәне көнө. Әммә беҙ фәндең заманса хәлен барларға тип эфирға сыҡманыҡ. Беҙҙең маҡсат - юлдаштар араһында Кулибиндарҙы табыу. Уйлап табыусылар бармы беҙҙең арала?\nТулырак Ҡатындарға килешмәгән һөнәр бармы? 07.02.2017 Рәсәйҙең Хеҙмәт һәм халыҡты социаль яҡлау министрлығы ҡатын-ҡыҙҙарға тыйылған һөнәрҙәр исемлеген яңыртырға теләй. 17 йыл дауамында был исемлек булған икән. Был исемлек киңәйтеләсәк, тип хәбәр ителә. Әлегә унда тимер ҡойоу, төҙөлөш һәм тау сәнәғәтенең ҡайһы бер профессиялары ингән. Ә һеҙ ниндәй һөнәрҙә ҡатын-ҡыҙҙарҙы күрергә теләмәҫ инегеҙ?\nТулырак Исемең шәп булһын, ырыуыңа тап булһын 02.02.2017 Үҙенсәлекле исемдәр йөрөткән кешеләр һуңғы көндәрҙә йыш осрай. Бындай исемдәр менән хәҙер һаҡ булырға кәрәк. Депутаттар ғаилә һәм граждандар кодексына үҙгәрештәр индерергә теләй. Уларға ярашлы, балаларға экзотик, йәки бөтөнләй мәғәнәһеҙ исемдәр ҡушыу тыйыласаҡ.Ә беҙҙең тыңлаусылар ниндәй исемдәрҙе тыйыр ине?\nТулырак Әйберләтә түләгәндәре булдымы? 01.02.2017 Натуралата түләүҙең дә уңайлы яҡтары бар. Бөгөн ҡырағай ысул кеүек яңғыраһа ла, заманында шунан башҡа юл юҡ ине. Бөгөн дә ул бар. Мәҫәлән, ауылда. Силәбе фермерҙары "Балкондағы һыйыр" исемле башланғыс менән сыҡҡан. Ҡалала йәшәүсе ауылдан һыйыр һатып ала, ә алмашҡа уға һауылған һөттөң өлөшөн көн һайын еткерәләр. Ә һеҙ әйберләтә түләү алғанығыҙ булдымы?\nТулырак Юрағаным юш килә 31.01.2017 Бөгөн Ванганың тыуған көнө. Ә беҙҙең тыңлаусылар араһында eның кеүек кешеләр бармы? Төш юрау ысынмы? Юрағанығыҙ юш килгәне булдымы?\nТулырак Интернет-мутлашыусыларҙан нисек ҡотолаһығыҙ? 30.01.2017 Мутлашыусылар бәйләнешкә күсте. Кешенең бите аша инәләр ҙә, дуҫтарынан аҡса һорайҙар. Барыбыҙға ла бындай хаттар килгәне бар. Әлбиттә, йыш осраҡта шылтыратып һорашҡандан һуң, ялған эш асыҡлана. Шулай ҙа, ҡармаҡҡа эләккәндәр бар. Ә һеҙ бындай осраҡта нимә эшләйһегеҙ, юлдаштар?\nТулырак Эше бар - тығында ултырған 27.01.2017 Тыңлаусыларыбыҙҙың йән әсенеүҙәрен иҫәпкә алып, бөгөнгө һөйләшеүҙе тап тығындарға бағышларға булдыҡ. Эс бошороп ултырмаҫ өсөн, машинала нимә эшләргә була? Нисек үҙ-үҙеңдең күңелеңде күрергә?\nТулырак Ҡайыш өсөн төрмәгәме? 26.01.2017 Дәүләт думаһында кисә ғаиләлә ҡул күтәреүҙе декриминализация тураһында закон проектын икенсе уҡыуҙа ҡаранылар. Ул ҡабул ителде. Йәғни, көнкүрештә булған һуғыш-талаштар енәйәт кодексынан алынып, административ юҫыҡҡа күсерелә. Хөрмәтле радиотыңлаусылар, ғаиләлә ҡул күтәргәндәргә һеҙҙең ҡарашығыҙ ниндәй?\nТулырак Иң оҙаҡ уҡыған студент 25.01.2017 Бөгөн Юлдаштар араһында Ильичтың "Уҡырға, уҡырға һәм уҡырға" тигән һүҙҙәренә тоғроларҙы барлайбыҙ, йәғни иң оҙаҡ студент булған кешеләрҙе эҙләйбеҙ. Һеҙ нисә йыл студент булдығыҙ? Сал сәстәренә тиклем студент билетынан айырылмаған таныштарығыҙ бармы?\nТулырак Булырға теләһәң ныҡ - сыныҡ 24.01.2017 Нимә һуң сынығыу? Физиотерапияның бер алымы. Тәбиғәт факторҙарын файҙаланып организмды нығытыу.\nТулырак Хаттар яҙҙым ултырып... 23.01.2017 Бөгөн үҙенсәлекле байрам, халыҡ-ара ҡулдан яҙыу көнө. Ғалимдар әйтеүенсә ҡағыҙға яҙыу кешенең телмәрен үҫтерә, мейе эшмәкәрлеген тиҙләтә, хәтерен яҡшырта. Күптәр инде ҡулға күптән ҡәләм-ҡағыҙ алғандары юҡ. Ә һеҙ үҙегеҙ ҡулдан яҙған хат кемгә булды?\nТулырак Ашығыс ярҙамды ашыҡтырмағанда 20.01.2017 Ҡалала йәшәүсенең тығында үткәргән ваҡытын иҫәпләгәндәр. Йылына ике тәүлек тирәһе килеп сыға. Иң ауыры, әлбиттә тығында торған ашығыс ярҙам машинаһын күреү. Медиктарҙы юлда үткәрмәгән кешеләр ҡасан аҡылға килә икән? Медиктар, ут һүндереүселәр һәм башҡа ашығыс ярҙам экипаждары башҡа машиналарға төкөргә хоҡуҡлымы?\nТулырак Ҡырағай хайуандар менән осрашыуҙар 18.01.2017 Иртән уянған кешенең кәйефе булмай, айыуҙар ҙа беҙгә оҡшаған. Аңра айыуҙар мәле башланды. Башҡортостан йәнлектәргә, айырыуса йыртҡыстарға бай төбәк. Айыу, бүре, һеләүһен. Ә һеҙҙең ҡырағай йыртҡыстар менән осрашҡанығыҙ булдымы?\nТулырак Уйынсыҡлы бала саҡ 17.01.2017 Cовет ваҡытында эшләнгән уйынсыҡтар ҡайһы бер ғаиләләрҙә һаман да һаҡлана. Беҙ ҡартайып бөттөк, ә уйынсыҡтарыбыҙ шул көйө. Юлдаштарыбыҙҙың да бала сағы әкиәтле генә түгел, уйынсыҡлы булғандыр. Бала-саҡ уйынсыҡтарығыҙҙы һаҡлайһығыҙмы?


Мазитовский сельский клуб | VK\nИнформации о мероприятиях и событиях, происходящих в Мазитовском СДК\nПопробуйте задать эти вопросы ребенку и услышите что-то новое:\n"Трезвое село-2021" Зианчуринский район\nҘур башланғысҡа ныҡлы нигеҙ булһын!See more\nОшо көндәрҙә Мәзит ауылы клубында фәһемле осрашыу ойошторолдо.\nСараға Өмбәттең "Хазина" ағинәйҙәр төркөмө саҡырылды.\nМилли традицияларҙы, йолаларҙы, ғөрөф-ғәҙәттәрҙе һаҡлау, таратыу буйынса әүҙемлек күрһәткән яҡташтарыбыҙ тәжрибәләре менән уртаҡлашты. Төркөмдөң ойошторолоу тарихын һөйләп, үҙҙәре яҙған матур йырҙарын башҡарып, бәләкәй генә сығыштары менән күңелдәргә осҡон һалдылар.\nТөрлө конкурстарҙа "Хазина" төркөмө ағинәйҙәре күңел, йөрәк ҡушыуы буйынса ҡатнашабыҙ, тиҙәр. Әллә күпме грамота, дипломға лайыҡ булғандар.\nБорондан ағинәйҙәр һәм аҡһаҡалдар һүҙе ҙур әһәмиәткә эйә. Йәш быуынды тәрбиәләү йәһәтенән дә уларҙың роле ҙур икәнен аңлайбыҙ.\nАуылдаштар осрашыуҙан дәртләнеп, илһам алып таралышты. Ошо осрашыу киләсәктә Мәзит ауылындағы ҙур башланғысҡа ныҡлы нигеҙ булыр, тигән ышаныстабыҙ.\nФотоларҙа күреүегеҙсә, сараға Мәзит ауылының оҫта ҡуллы ҡатын-ҡыҙҙары үҙҙәре етештергән продукцияны алып сығып, йәрминкә ойошторҙо. Файҙалы һәм фәһемле осрашыуҙар булып торһон!\nШифалы үҫемлектәрҙе файҙаланыу бик борондан килә. Халыҡ, үҙ тәжрибәһенән сығып, дарыу үҫемлектәрен өйрәнә килгән, яҡшырағын һайлап алған.\nЕйәнсура ере лә файҙалы үҫемлектәргә бай. Уны ваҡытында йыйып ҡуллана белеү үҙе бер һөнәр. Мәзит ауылы кешеләре , иртә яҙҙан алып ҡара көҙгәсә, барлыҡ файҙалы үҫемлектәрҙе, тамырҙарҙы һәм емеш- еләктәрҙе йыйып ҡалырға тырыша.\nАуылдың иң өлкән инәйҙәренең береһе Исмәғилева Фәриҙә бик күп йылдар дауамында үләндәр менән шөғөлләнә. Уларҙы йыйып киптереп ҡуя, һораған кешеләргә лә таратып бирә. Шулай уҡ ауыл уңғандарының береһе Аҙнабаева Фәимә үҙенең йыйған дарыу үләндәре менән таныштырҙы, нисек ҡулланырға кәрәклеген һөйләне. Фотоларҙа күреүегеҙсә уларҙың ниндәй генә төрө юҡ.\nБелеп ҡулланһаң үҙ тыуған еребеҙҙә үҫкән үҫемлектәр бик файҙалы, ҡайһы бер ҡиммәтле дарыуҙарҙы алыштыра. Беҙҙә уларҙан өлгө лайыҡ, төрлө үләндәрҙән яһалған, витаминдарға бай сәйҙәр эсәйек.\nҠыштың тәүге көндәрендә яуған ямғыр, епшек ҡар балаларҙы ғына түгел, өлкәндәрҙе лә ҡарҙан һындар эшләргә саҡырҙы. Һөйләшеп - кәңәшләшкәс Мәзит ауылының йәше - ҡарты клуб янына йыйылып ҡар йомғаҡтары тәгәрәттеләр, бер - береһенә һалып бейегәйтеп Ҡар бабайҙар, Ҡарһылыу эшләп тә ҡуйҙылар. Биттәре алһыуланған балалар һәм өлкәндәр эшләгән эштәренән ҡәнәғәт булып таралыштылар.


Рөстәм Хәмитов: «Рәсәйҙә химия тармағын үҫтереү буйынса координация советын булдырырға кәрәк» // Иҡтисад | новости башинформ.рф\nРөстәм Хәмитов: «Рәсәйҙә химия тармағын үҫтереү буйынса координация советын булдырырға кәрәк»\n14:55, 23 мая 2013 Иҡтисад\n— «Ҙур химия» форумы йылдан-йыл үҫешә, — тип билдәләне Башҡортостан Президенты, халыҡ-ара форумда ҡатнашыусылар алдында сығыш яһап. – Бөгөнгө көндә был абруйлы форум булып тора, унда ҙур предприятиелар, министрлыҡтар етәкселәре йыйыла. Үткән йылдағы эшмәкәрлеккә йомғаҡ яһарға ла ваҡыт. Алда үткәрелгән форумдар йомғаҡтары буйынса «Газпром нефтехим Салауат» нигеҙендә Бөтә Рәсәй газ һәм химия үҙәген булдырыу өҫтөндә эшләйбеҙ, торлаҡ-коммуналь хужалыҡты яңыртыу программаһы тормошҡа ашырыла. Килешеүгә ҡул ҡуйылды һәм быйыл «Полиэф» асыҡ акционерҙар йәмғиәте нигеҙендә индустриаль парк асыласаҡ. Волга буйына сеймал поставкалау өлкәһендә Башҡортостан, Татарстан һәм Ямал-Ненец автономиялы округының берләшеүе әһәмиәтле булды.\nРөстәм Хәмитов Euromoney компанияһы менән ойошторолған инвестиция конференцияһы менән «Газ.Нефть.Технологиялар» күргәҙмәһенең әлеге сара менән бер ваҡытта үткәрелеүен һыҙыҡ өҫтөнә алды.\n— Быйыл алдыбыҙға ауыр бурыс ҡуйҙыҡ – Рәсәйҙең һәм, атап әйткәндә, Волга буйы федераль округының нефть һәм газ тармаҡтарын үҫтереү стратегияһын тикшереү. Әммә бының өсөн мәсьәләләрҙе тикшереү һәм пландар төҙөүҙән тыш, ҡарарҙарҙы тормошҡа ашырыу мөмкинлеген биргән профессиналь майҙансыҡ кәрәк. РФ Энергетика министрлығының көстәрҙе туплау буйынса эштәрҙе үҙ өҫтөнә алыуы мөһим. Беҙгә яңы майҙансыҡ – координация советы, йәмәғәт советы, бер һүҙ менән әйткәндә, округта ғына түгел, ә бөтә илдә химия производствоһын үҫтереү менән шғөлләнәсәк яңы структура кәрәк, — тине республика башлығы.\n— Фән, машиналар эшләү һәм башҡа өлкәләрҙә Рәсәй үҙ позицияларын кире ҡайтарһын өсөн, эшкәртеү тармаҡтарын үҫтерергә кәрәк, — тип билдәләне Президент. – Былтыр форумда тармаҡтағы инвестицион һәм инновацион сәйәсәт мәсьәләләре ентекле тикшерелде, әммә төҙөлгән килешеүҙәргә ҡарамаҫтан, илдең сәнәғәт баҙарҙарында углеводород сеймалын тәрән эшкәртеү күләмдәрен арттырыу йәһәтенән етди үҙгәрештәр булманы. Әүәлгесә экспорттың күпселек өлөшөн сеймал тәшкил итә. Илебеҙ сеймал менән тәьмин ителгән, әммә уның өлөшөнә донъяла етештерелгән продукцияның ни бары ике проценты тура килә. Башҡортостан нефть сығарыу күләмдәре буйынса – бишенсе, уны тәрән эшкәртеү күләмдәре буйынса беренсе урында тора. Әммә нефть һәм газ сеймалын эшкәртеү буйынса беҙҙең позициялар юғары түгел: пластмасса изделиелар етештереү буйынса – 12 урын, резина изделиелар буйынса – 16 урын. Бшҡортостанды 2020 йылға тиклем үҫтереү стратегияһын әҙерләгәндә, иғтибарҙы тәрән эшкәртеү күләмдәрен арттырыуға йүнәлттек.\nРөстәм Хәмитов шулай уҡ Башҡортостандың яғыулыҡ-энергетика комплексын үҫтереү буйынса пландары менән бүлеште. Бынан тыш, республика етәксеһе инфраструктура проекттары, атап әйткәндә, «Газпром нефтехим Салауат» нигеҙендә полимерҙар эшкәртеү буйынса индустриаль парк, нефть химияһы тармағын яңыртыу тураһында һөйләне. Был пландарҙың барыһы ла тормошҡа ашырылған хәлдә, республикала тулайым төбәк продукты яҡынса 200 миллирад һумға артасаҡ, алты мең өҫтәмә эш урыны булдырыласаҡ.


Тормошта әҙәм балаһын аҙым һайын хәүеф һағалай. Ҡайҙалыр барғанда, юлда, хатта өйҙә, йә булмаһа, ниҙер эшләгәндә был турала иҫтә тотаһығыҙмы?\nАйҙар ХӨСНУЛЛИН, хаҡлы ялдағы уҡытыусы: Халыҡ әйтмешләй, ысынлап та, бәлә - аяҡ аҫтында. Һәм әйләнә-тирәбеҙҙәге бөтә урындарҙа ла: үҙегеҙ әйтмешләй, өйҙә лә, урамда ла, урманда ла, йылға буйында ла, транспортта ла, мәктәптә лә, театрҙа ла, лифтта ла һәм башҡа, һәм башҡа, тип өҫтәр инем мин. Айырыуса балаларҙы ҡурсыу кәрәк. Хәүефһеҙлек саралары хаҡында уларға, моғайын, ата-әсәләре һөйләп кенә торалыр, тип өмөтләнәм. Бынан тыш, мәктәптәрҙә ОБЖ (тормош хәүефһеҙлеге нигеҙҙәре) тигән фән уҡытылыуы бик тә мөһим, кәрәкле. Тик, күҙәтеп-белешеп, һорашып йөрөүемсә, күп кенә мәктәптәрҙә был дәрес бала иғтибарын йәлеп итерлек кимәлдә үткәрелмәй. Минән киткәнсе, эйәһенә еткәнсе, тигәндәй мөнәсәбәт был дәресте алып барған уҡытыусыларҙа ла, сөнки ОБЖ сәғәттәре физкультура, география, йәмғиәтте өйрәнеү һ.б. шуның кеүек төп дәрестәре булған уҡытыусыларға өҫтәп, "теркәп" бирелә. Ярай ҙа, уның буйынса махсус кабинет булһа, ул хәлдә лә кәрәкле уҡыу -уҡытыу кәрәк-яраҡтары, тейешле ҡорамалдары булмай сыға. Плакат, күрһәтмә материалдар һатып алыу өсөн бер танышымдың директор менән һүҙгә килешеп китеүен хәтерләнем бына әле. Уҡыусы балаларҙың хәүефһеҙлеген һәм һаулығын һаҡлау хаҡында хәстәрлек - белем биреү менән бергә мәктәп коллективының төп бурысы булырға тейеш. Был турала уҡытыусыларҙың былтырғы август кәңәшмәһендә республика Башлығы Рөстәм Хәмитов та бик урынлы һүҙ ҡуҙғатҡайны. ОБЖ уҡытыу сифатына иғтибарҙы арттырыу, бының өсөн иһә был дәрестәрҙе уҡытыуҙы яңы кимәлгә күтәреү, реформалау хаҡында етди фекерҙәр әйтте. Ата-әсә балаһын уҡытыу-тәрбиә учреждениеларына ышанып тапшырған икән, уларҙың хәүефһеҙлеге өсөн тыныс булырға тейеш. Мин йәшәгән йорт янындағы балалар баҡсаһында былтыр саф һауала уйнарға сыҡҡан бер төркөмдә беҙҙең күрше малайын иптәштәре көрткә күмеп, тонсоҡтора яҙҙы, ә тәрбиәсе был мәлдә арыраҡ, тыныс урынға китеп, рәхәтләнеп телефондан гәп һатҡан. Тауышты ишетеп, урам һепереүсе йүгереп килеп етмәһә, әлеге хәсрәт тәрбиәсенең урыны бөгөн төрмәлә булыр ине. Бындай "тәрбиәсе"ләргә лә, уҡыусыларын экскурсияға алып китеп, үҙе магазин ҡыҙырырға әүәҫ "уҡытыусы"ларға ла уҡытыу-тәрбиә эшендә урын булырға тейеш түгел!\n10 Apr at 3:46 pm1\nВазифа ДӘҮЛӘТГӘРӘЕВА, 5 ейән-ейәнсәр өләсәһе, Өфө ҡалаһы: Хәүефле осорҙа йәшәйбеҙ, кешелектең үҙен үҙе тоҙаҡҡа төшөрөр заманда. Теләһә ниндәй юлдар менән аҡса эшләү тыйылмаған ил эсендә закон һүҙен коррупция алмаштырғас, ахыры йүнле буламы ни инде. Кемерово фажиғәһе тап ана шундай законһыҙлыҡ, кеҫәләре ҡалын ҡатламдың үҙбелдеклелеге, ҡомһоҙлоғо, фәҡәт аҡса артынан ҡыуыуы арҡаһында килеп тыуҙы ла инде. Өҫтәүенә, бындай объекттарҙы проектта ҡаралғандағыса түгел, ә арзан һәм тиҙ тоҡаныусан материалдарҙан төҙөйҙәр икән. Ямғырҙан һуң ҡалҡып сыҡҡан бәшмәк кеүек бындай "сауҙа-күңел асыу" үҙәктәре һуңғы йылдарҙа беҙҙең ҡалаларҙа ла ифрат күбәйҙе. Кешенән аҡса һура, ғүмерҙәрҙе ҡурҡыныс аҫтына ҡуя торған ундай урындарға барыуҙан балаларымды ла, ейән-ейәнсәрҙәремде лә һәр саҡ тыйып ҡына торам. Күңел асҡылары килһә, бар бит ана театрҙарыбыҙ, филармония, музей, спорт залдары - барһындар әйҙә шунда! Аҡсалары ла янда ҡалыр, рухтары ла байыр, мин дә улар өсөн ҡурҡып ултырмам. Улай тиһәң дә, һәр кемебеҙгә ҡайҙа ла иғтибарлы, һаҡ булыу кәрәк, сөнки бөгөн бит урамға сығыуы ла ҡурҡыныс: иҫерек водителдәрҙән һаҡлаһын Хоҙай. Хатта тротуарҙан да тыныс ҡына атлап булмай: әленән-әле ҡыйыҡ баштарына күҙ һалғылап алыу кәрәк: берәй боҙ киҫәге йә ҡар шыуып төшөп килмәйме... Быны шуның өсөн әйтәм: һәр ваҡыт үҙегеҙгә генә, үҙ аҡылығыҙға, үҙ һиҙгерлегегеҙгә, үҙ көсөгөҙгә генә ышанып өйрәнегеҙ - үҙегеҙҙән башҡа һеҙҙе бер кем ҡурсыламаясаҡ. Аҙаҡ, эш үткәс, килеп тулырҙар, юғиһә, папка ҡултыҡлаған чиновниктар, ҡотҡарыусылар, янғын һүндереүселәр, енәйәт тикшереүселәр һ.б-лар, тик улар бит гел фажиғә һуңынан йөрөй торған "закон һаҡсылары", ә "күңел асыу" үҙәге күрәләтә закон боҙоп төҙөлөп ятҡанда бер тикшереүсе лә юҡ - бына ул бөгөнгө көндөң парадоксы. Йөрөмәгеҙ юҡ-бар урындарҙа байҙарҙы байытып. Кемерово фажиғәһен һәр саҡ иҫтә тотоғоҙ!\n10 Apr at 3:46 pm\nНурмөхәмәт НУРИЕВ, дин белгесе: "Һаҡланғанды - Аллаһ һаҡлар" тигән халыҡ һүҙе бар һәм ул дини тәғлимәттең дә төп хәҡиҡәттәренең береһе, сөнки әҙәм балаһының яҙмышы Аллаһы Тәғәлә тарафынан билдәләнгән: яҙмыштан ҡасып булмай, әммә һаҡланып йөрөү, яҙмышыбыҙға, Тәңре бүләге булған ғүмеребеҙгә һаҡсыл, аяулы мөнәсәбәт - үҙебеҙҙең ҡулдарҙа. Аллаһы Тәғәлә беҙгә ғүмер биргән икән, уны күҙ ҡараһындай һаҡлау кәрәк. Ә бит шул уҡ ваҡытта уйламайынса йә эсеп-туҙып, дыуамаллыҡтар ҡылыу, үҙ ғүмеренә ҡул һалыу кеүек гонаһлы ғәмәлдәр ҙә бик күп осрап тора тормошобоҙҙа. Ғүмереңде заяға үткәреү, уға зыян килтереү - ҙур гонаһ һанала.\nДинебеҙҙә әҙәм балаһын хәүеф-хәтәрҙән һаҡлап тороусы доғалар бар икәнен дә онотмайыҡ. Изге кисәләр, изге көндәр бар. Әле бына рәжәп айы. Тап ошо айҙа тотҡан нәҫел ураҙаһы һәм уның әһәмиәте, сауабы бик ҙур: Аллаһы Тәғәлә ураҙа тотҡан ҡолон, шулай уҡ кешелекте, ер йөҙөн ҡурҡыныс катаклизмдарҙан, эпидемияларҙан, бәлә-ҡазаларҙан аралай һәм һаҡлай. Ә инде булыр хәл булған икән, уны сабыр рәүештә дөрөҫ итеп ҡабул ҡылыу кәрәк. Кемероволағы ҡот осҡос хәл, унда гонаһһыҙ балаларҙың фажиғәгә дусар булыуында йәмғиәт тә, шул уҡ кимәлдә хәүефһеҙлек саралары өсөн өҫтәренә яуаплылыҡ алған кешеләр ҙә берҙәй ғәйепле. Бының өсөн уларҙан ҡәтғи һоралырға тейешле. Беҙ, мосолман халҡы, сабырлы, һәр ваҡыт сабыр итәбеҙ һәм доға ҡылырға тейешлебеҙ. Бер эш тә Аллаһы Тәғәлә ҡушыуынан башҡа булмай һәм бындай һынауҙарҙы кешелеккә ебәрелгән имтихан рәүешендә ҡабул итергә өйрәнәйек. Янғындан һаҡланыу сараларына битарафлыҡ күрһәтеү - енәйәт ул. Хәүефһеҙлек хаҡына дөйөм тәртип һәм законлы талаптар бөтәбеҙ өсөн дә мотлаҡ. Дәүләт структураларынан айырылып йәшәһә лә, бындай талаптарға мәсеттәр ҙә буйһона. Тик шулай ҙа афәттәрҙән һаҡланыу сараларын һәр дайым иҫтә тотоу фарыз. Шуның тәүгеһе - үҙ тормошоң, ҡылған ғәмәлдәрең, башҡалар менән мөнәсәбәттәреңде анализлап тороу, үҙ-үҙеңә отчет биреү, тәүбә итеү, саҙаҡалар биреү. Ғәҙәттә, әҙәм балаһы берәй проблема килеп тыуһа ғына хәйер-саҙаҡаны, йә булмаһа, мәсет юлын иҫенә төшөрә, йә ҡорбан салып, аят уҡытырға булып китә. Ә бит беҙ был хаҡта һис сәбәпһеҙ ҙә даими иҫтә тоторға, даими ошо ғәмәлдәрҙе башҡарып йәшәргә бурыслыбыҙ. Шулай уҡ телдән төшмәҫ доғаларҙы ҡабатлап йөрөү бер ҙә ҡамасауламаҫ. Шул уҡ ваҡытта кемгәлер ҡарата изгелек эшләп, рәхмәтле булыуҙың да сауабы ҙур. "Бер рәхмәт мең бәләнән ҡотҡарыр", тигәнде онотмайыҡ. Ата-әсәләребеҙҙең доғаларының да һаҡлау көсө бик ҙур, шуға ла уларға һәм яҡындарыбыҙға һәр ваҡыт изгелекле, күркәм мөнәсәбәттә булайыҡ.\nӘрмелә беҙҙе офицерҙар ҙа, сержанттар ҙа көн һайын тиерлек һынай торғайны. Йә, "янғын", йә, "һөжүм" тревогалары иғлан ителә ине. Беҙ, һалдаттар, теге, йәки был ғәҙәттән тыш хәлдә ни эшләргә тейешлегебеҙҙе ятлап бөткәйнек. Ошо һабаҡ өсөн әрмегә, командирҙарыма рәхмәтем сикһеҙ. Хаҡлы ялдағы уҡытыусы Айҙар Хөснуллиндың фекерҙәре менән тулыһынса килешәм.\nӘ беҙҙе аҙым һайын һағалаған хәүеф-хәтәргә килгәндә, улар, минең уйлауымса, техник, мәғлүмәти әҙерлекһеҙ йәмғиәттә йышыраҡ күҙәтеләлер. Шунлыҡтан, кеше ғүмерен һаҡлау, ғәҙәттән тыш хәлдәрҙе иҫкәртеү сараларын яҡшыртыуға системалы ҡараш булыуы яҡшы ул.\n11 Apr at 9:12 am1


11:23, 14 января 2011 Йәмғиәт\nБР Йәштәр сәйәсәте һәм спорт министрлығы урта һәм юғары профессиональ белем биреү учреждениеларында студенттарҙы яҡлауға һәм йәштәр клубтары һәм үҙәктәренең эшмәкәрлеген үҫтереүгә йүнәлтелгән программаларҙың республика конкурсын иғлан итте.\nБыл конкурстың маҡсаты — студент йәштәр менән эшләү формаларын һәм ысулдарын камиллаштырыу, уларҙы социаль мөһим эшмәкәрлеккә йәлеп итеү һәм студенттар үҙидараһын үҫтереү.\nПрограммалар проекттары урта һәм юғары профессиональ белем биреү дәүләт учреждениеларынан, шулай уҡ дәүләт аккредитацияһына эйә булған дәүләткә ҡарамаған уҡыу учреждениеларынан 14 февралгә тиклем ҡабул ителәсәк.\nЭксперт советына БР йәштәр ведомствоһы, БР Мәғариф министрлығы, БР юғары уҡыу йорттары Ректорҙар советы һәм БР урта махсус уҡыу йорттары Директорҙар советы вәкилдәре инәсәк. Еңеүселәр үҙ программаларын тормошҡа ашырыу өсөн гранттар аласаҡ.\nКонкурсҡа материалдар Өфө ҡалаһы, Ленин урамы, 10, 23-сө кабинет адресы буйынса ҡабул ителә.\nКонкурс тураһында ентекле мәғлүмәт менән www.mmpsrb.ru сайтында «Йәштәр сәйәсәте» бүлегендә танышырға мөмкин. Телефон — 276-45-87.


Өфөлә волейбол буйынса республика конфессия-ара турниры уҙҙы\n22 Ноябрь , 12:55\n21 ноябрҙә Өфөлә волейбол буйынса республика конфессия-ара турниры ойошторолдо.\nСпорт ярышында Рус православие сиркәүенең Өфө епархияһы, Рәсәй мосолмандарының Үҙәк диниә назараты, Башҡортостан мосолмандарының Диниә Назараты һәм Йәһүдтәр йәмғиәтенең һәүәҫкәр командалары үҙ оҫталыҡтарын күрһәтте.\n«Ошо проектты тормошҡа ашырыуҙа ярҙам иткән конфессия лидерҙарына, хөрмәтле Владыка Никонға, Тәлғәт хәҙрәткә, Айнур хәҙрәткә һәм Дан Кричевскийға рәхмәт. Бөтәһе лә башланғысты ихлас хупланы. Әлбиттә, сараны тамашасылар менән үткәрергә теләк бар ине, ләкин, ҡыҙғанысҡа ҡаршы, ковид-сикләүҙәр. Киләһе йылда Авраам диндәре спартакиадаһын ковидһыҙ уҙғарырбыҙ тип ышанам», — тип яҙҙы Башҡортостан хөкүмәте вице-премьеры Азат Баҙранов социаль селтәрҙәге сәхифәһендә.


Тимер атлы легенда - GTRK.TV — Новости Уфы и РБ\nТимер атлы легенда\n27 ғинуарҙа СССР-ҙың атҡаҙанған спорт мастеры, боҙҙа мотоциклда уҙышыу буйынса алты тапҡыр донъя чемпионы Ғабдрахман Ҡадыровҡа 75 йәш тулған булыр ине. Ошо уңайҙан данлыҡлы яҡташыбыҙҙы яҡындары һәм дуҫтары иҫкә алды. Ғабдрахман Ҡадыровтың уңыштары әле лә онотолмай, уның эше дауам итә. Башҡортостан спортсылары Рәсәй һәм донъя чемпионаттарында юғары һөҙөмтәләргә ирешә. Ғабдрахман Ҡадыров үҫмер сағында уҡ мотоуҙыш спортына ғашиҡ була. Ә ун туғыҙ йәшендә Ҡаҙан ҡалаһында уҙғарылған мотоуҙыш ярыштарында еңеп, спорт мастеры нормативын үтәй. Команда уҙыштарында биш тапҡыр чемпион була, СССР кубогын өс тапҡыр яулай.\n1964 йылда Ғабдрахман Ҡадыров илдең йыйылма командаһына алына. Ленинград ҡалаһында үткән биш этаплы Европа финалында ҡатнаша. Уларҙын өсәүһендә еңеп Европа чемпионы була. Тап боҙҙа мотоуҙыш буйынса Ғабдрахман Ҡадыров беренсе Европа чемпионы исемен ала. Һуңынан ул 6 алтын, бер көмөш һәм бер бронза миҙал яулай.\nСит илдәрҙә Ғабдрахман Ҡадыровҡа Битл-бой тигән ҡушамат бирәләр. Сөнки, ул Битлз төркөмөнөң музыкантына оҡшаған була. Шулай уҡ, Ғабдрахман Ҡадыровты ҡыҫҡаса исеменең тәүге хәрефтәренән Габ тип тә йөрөтәләр.\nСпортсы 1995 йылда вафат булды. Мотоуҙышсының исемен мәңгелләштереү йәһәтенән, ул йәшәген йортҡа мемориаль таҡтаташ ҡуйылды. Бынан тыш Ғабдрахман Ҡадыров исемендәге спорт клубы ойошторола.\nБашҡортостанда мотоспорт яҡшы үҫешкән. Өфөлә Ғабдрахман Ҡадыров исемендәге спорт мәктәбе уңышлы эшләй, шулай уҡ республиканың башҡа ҡалаларында мотоклубтар бар. Өфө Рәсәйҙә мотоциклда уҙышыу спорты буйынса күптән инде баш ҡала иҫәпләнә. Беҙҙә 1962 йылдан башлап Халыҡ-ара мотоциклда уҙышыу федерацияһының шәхси донъя чемпионаты уҙғарыла. Әлбиттә, донъя кимәлендә Башҡортостандың ошондай танылыу алыуында Ғабдрахман Ҡадыровтың өлөшө баһалап бөткөһөҙ\n28 января Ул картина ғына түгел, китап та яҙа


Мәҙәниәт һәм әҙәбиәт » Страница 5 » Табын\n10 апреля 2018 йыл | Яңылыҡтар, Мәҙәниәт һәм әҙәбиәт\n13 апрелдә Район мәҙәниәт һарайы сәхнәһендә М.Ғафури исемендәге Башҡорт дәүләт академия драма театры "Хыялға ҡаршы” тигән спектакль менән сығыш яһай.\nЙәш яҙыусы Айгиз Баймөхәмәтовтың танылыу яулаған "Ҡалдырма, әсәй!” повесы буйынса режиссер Илсур Ҡаҙаҡбаев сәхнәләштергән спектакль өлкәндәргә лә, балаларға ла берҙәй ҡыҙыҡлы. Спектакль 19.00 сәғәттә башлана, билет хаҡы 200 һум (12+).\nКүптән түгел беҙгә, Ватан ауылы ағинәйҙәренә, район үҙәгендә үткән "Өләсәйҙә ҡунаҡта” тип аталған бик матур сараны тамаша ҡылырға тура килде. Красноусол ағинәйҙәре район китапханаһы хеҙмәткәрҙәре һәм ҡатын-ҡыҙҙар советы менән берлектә Ғаилә йылы һәм 1 март - Башҡорт ғаиләһе көнөнә арнап үткәргән был сарала ейән-ейәнсәрҙәре менән ете өләсәй ҡатнашты. Уларҙың сығыштарына, сараның юғары кимәлдә ойошторолоуына, тәрбиәүи әһәмиәтле булыуына һоҡланып ҡайттыҡ.\nТышҡа сыҡтым, мартты күрҙем,\nИлай күҙ йәшен түгеп.\nБик бәләкәс булып ҡалған,\nУлтыра, бахыр, сүгеп.\nҺигеҙендә кәрәк инем,\nҠәҙерем бөттө хәҙер.\nАпрель һыйҙырмай, ҡыуалай,\nҺиңә бөттө ти ҡәҙер.\nЯҙғы көн ярты аҡыл тип,\nБелеп әйтәләр икән.\nҠарлы ҡатыш ямғыр яуа,\nАяҙ ине бит иртән.\nАлдашырға ул оҫтарған,\nӘҙер тора алдарға.\nШүрәленең ҡулын ҡыҫҡан\nТуған микән Алдарға?\nЙәшәрткес алмалар ҡартлыҡты “онотторҙо”\nРеспубликала өлкән йәштәгеләр араһында "Яратам һине, тормош!” фестивале алтынсы йыл рәттән уҙғарыла. Һәр йылдағыса, быйыл да шаулап-гөрләп ижади фестивалдең район этабы үтте. 30 мартта урындарҙа һайлап алыу турында еңеүселәр район мәҙәниәт һарайына Гала-концертҡа йыйылды. Ул "Йәшәрткес алмалар артынан” тигән исем аҫтында үтеп, ҡатнашыусыларҙың һәр ҡайһыһы ҡып-ҡыҙыл "йәшәрткес” алмалар алды.\nЫсынлап та, был көндө конкурста ҡатнашҡан һәр кем, оло йәштәмен тип тормай, сәхнәлә, йәш егет-ҡыҙҙарың ары торһон, дәртләнешеп бейене, йырланы. Гүйә, йәшәрткес алмалар тәьҫир иттеме, тип торорһоң.


Башҡортостан ҡулланыу кредиттары буйынса алдынғы төбәктәр иҫәбендә // Иҡтисад | новости башинформ.рф\n11:45, 18 сентября 2018 Иҡтисад\nБашҡортостан ҡулланыу кредиттары буйынса алдынғы төбәктәр иҫәбендә Фото: «Башинформ» мәғлүмәт агентлығы\nБашҡортостан башҡаларҙан йышыраҡ ҡулланыу кредиттары алған Рәсәйҙең тәүге биш төбәге исемлегенә ингән. «Кредит тарихтары милли бюроһы» рейтингына ярашлы, республика дүртенсе баҫҡысты биләй. 2018 йылдың ғинуар-авгусында Башҡортостанда йәшәүселәр 361 985 кредит алған, ул 2017 йылдың ошо уҡ осоронан 3,1% күберәк (351 254 берәмек).\nБыл рейтингта тәүге өс урынды Мәскәү (409 845), Краснодар крайы (384 188) һәм Мәскәү өлкәһе (372 821) биләй.\nҠулланыу кредиттары менән бөтәһенән дә аҙыраҡ Томск өлкәһендә йәшәүселәр (89 210 берәмек) ҡыҙыҡһынған.


«БАШАВТОТРАНС» 47 ЯҢЫ ҘУР АВТОБУС АЛДЫ\n1 Ноябрь 2019, 12:43\nБөгөн «Башавтотранс» автопаркы «Нефаз» һәм «Лиаз» маркалы 47 яңы автобус менән тулыланды. https://shonkar.rbsmi.ru/news/bashavtotrans-47-ya-y-ur-avtobus-aldy/\nБөгөн «Башавтотранс» автопаркы «Нефаз» һәм «Лиаз» маркалы 47 яңы автобус менән тулыланды. Шуларҙың 44-е Өфө ҡалаһы маршруттарында, тағы өсәүһе Нефтекамала эшләй. Башҡортостан етәксеһе пассажирҙарҙы хәүефһеҙ һәм уңайлы йөрөтөү өсөн республика киләсәктә лә «Башавтотранс»ҡа яңы автобустар һатып алыуҙа ярҙам күрһәтәсәген билдәләне. Радий Хәбиров еңел булмаған хеҙмәттәре өсөн автобус водителдәренә рәхмәт белдерҙе һәм уларға аварияһыҙ йөрөүҙәрен теләне.\n«Башавтотранс»тың генераль директоры Надир Самиев һүҙҙәренсә, автобустар баш ҡаланың йәнле һәм популяр маршруттарына сыға. Радий Хәбировҡа автобустарҙың салонын ғына түгел, ә яңы мәғлүмәттәр таблоларын да күрһәттеләр. Улар буйынса теге йәки был маршруттың килеү ваҡытын күҙәтергә, шулай уҡ башҡа файҙалы мәғлүмәттәр алырға мөмкин. Өфө хакимиәте башлығының беренсе урынбаҫары Салауат Хөсәйенов быйыл Өфөлә 106 яңы туҡталыш ҡуйыла тип белдерҙе. «Аҡыллы туҡталыштар»ҙа йәмәғәт транспортының килеү ваҡыты яҙылған электрон табло, бушлай Wi-Fi зонаһы, USB-порттар, «хәүефле төймә» бар.\nДөйөм алғанда, республиканың төп ташыусыһы автопаркы 2020 йылдың 1 апреленә тиклем 589 яңы автобус менән тулылана.\nБыйыл «Башавтотранс»ҡа бөтәһе 527 автобус тапшырыла. 2020 йылдың беренсе кварталында тағы 62 автобус — 17 урта класлы һәм 45 ҙур автобус бүленә.


Яңы ғына уйынсылар. 30йылдар буйынса талаптар Вейджер, Макс үҙгәртеп ҡороу ҡулланыу х4. £10 мин.. депозит. Уйын ғына автоматтар. Т&ҡулланыу;.\nТик Яңы Уйынсылар. 30йылдар буйынса талаптар Вейджер, Max conversions X4 applies.£10 Min Deposit.Slot Games Only.т&с'sapply\nБыл - юҡҡа вращения был игровой автоматы был - 5 барабаны һәм 1024 юлдарын еңеүгә. Билдәләнгән африкалағы равнина, бирә ул һеҙгә тоярға джунглей сафари. Символдар тулыһынса дополняет темаһы. Слот тураһында барыһы ла бушҡа синов һәм дожили. Музыка-ул ҡыҙыҡлы һәм плавный ғәйепле буласаҡ тоторға һеҙҙе подключили.\nТураһында разработчик Цыганская Ай слот\nМолния Box уйындары булып эшләүселәр әлеге онлайн юҡҡа вращения был игровой автоматы. "Йыйылмаһы" 2004 был компания юғары сифатлы ебәрә уйындар, төрлө онлайн казино.\nБыл - 5 катушка һәм 1024 ысулдары уйын утарға. The minimum bet per spin is 40p and the maximum is £50. Был - юҡҡа вращения был игровой автоматы перенес һеҙҙе джунгли Африкалағы. The purple skies and the yellow grass is fully complemented by the wildlife noises playing in the background. Был слот ҡарарға була, бер нисә платформаларында һеҙҙең кеүек мобиль, настольный ПК һәм планшетлары менән бүләкләнәсәк.\nВыигрыш мөмкин яһалған подкладке кәмендә өс символдарын һул яҡтан уң яҡҡа был барабана. Төрлө символдар өҫтәрәк ҡушыла зебр, хиппи, сурикаты, Африканский яугир, Дж, Мәсьәлә, Т,9 һәм 10. Түгел-картиналағы символдары эйә меню бәйәһе.\nТики символы булып тора һүрәте ағас закате. Дикий символы алыштыра ала теләсә ҡайһы символы тыш саттер.\nСаттер символы булып тора розовый бриллиант, ул активист бушлай вращения башлағас, өс йәки унан да күберәк ер кешелектәрен барабаны. Башҡа символдар шулай уҡ тимерованы. Өс расеяны бирә алабыҙ һеҙгә 8 юҡҡа вращения. 4 алмазы бирергә мөмкин һеҙгә 10 бушлай һәм синов 5 алмазы бирергә мөмкин һеҙгә 20 юҡҡа вращения. Һәр ҡырағай ерҙәрҙә, тырышлығы менән әлеге функцияларын бурыс 2x йәки 3x множить һәм бына ике йәки күберәк ағас, ер өсөн катушка, ул саҡта дожили буласаҡ берләштерелгән.\nШулай уҡ, әгәр һеҙ приземлиться ике бриллиант буш ваҡытында вращения, һеҙ аласаҡһыҙ биш өҫтәмә синов. Һәм әгәр һеҙ ерҙең 3 разбросанные буш ваҡытында синов бонусы раунд өр-яңынан ала сабаева.\nХәйер, дизайн, моның юҡҡа вращения был игровой автоматы бик надворный, графика һәм саф свежим. Ғәйепле ғалим һәм мауыҡтырғыс. Менән 1024 юлдарын еңеүгә кем дә йыйынмай ҡайтырға булмаһа, еңеү. Туп-Тулы менән барлыҡ функциялары ҙур спина һәм дожили моның тота тора рисковать.


Ҡала төҙөлөшөндә яңыртылған генплан\n1995 йылда Өфө үҫеше генераль планы ҡабул ителгән ине. И лдә барған иҡтисади үҙгәрештәр, яңы баҙар мөнәсәбәттәре тала бы баш ҡаланың тышҡы күренешендә лә сағылыш таба. Генераль п лан төҙәтмәләр һәм үҙгәрештәр индереүҙе талап итә. Өфө хаким ииәте "Ленпромстройпроект" ябыҡ акционерҙар йәмғиәтенә заказ\nменән мөрәжәғәт итә. Питер белгестәре генплан өҫтөндә ентек ле эшләне, хәҙерге ваҡытта ҡаланың бар хеҙмәттәрендә лә яңыр тылған планды килешеү бара. Өфөнөң баш архитекторы Рәмзит Маскулов генплан буйынса бына нимәләр һөйләне:\n"Баш ҡала үҫеше генпланы, иң беренсе нәүбәттә түбәндәге һо рауҙарға яуап бирерлек булырға тейеш: баш ҡала үҫеү характер ы үҙгәрәсәкме, булдырылған ресурстарҙың ҡайһыһы файҙаланылас аҡ, ҡала ерҙәре үҫеү процесында ниндәй территорияны йәлеп ит еү кәрәк Генпландың элекке бер нисә положениеһынан баш тартырға тура килде. Мәҫәлән, Өфө йылғаһының көнсығышында "параллель" ҡала\nбулдырыу тәҡдиме ҡабул ителмәне. Баш ҡала бер күсәр буйынса\n- көньяҡтан төньяҡҡа үҫә барыуы - Өфө территорияһы үҙенсәле ге. Бер кемгә лә сер түгел - Өфө оҙонсаға үҫә. Уның төньяҡ с итендә сәнәғәт зонаһы - "сәнәғәт ҡалаһы" барлыҡҡа килде. 200 1 йылда "Ленпромстройпроект" йәмғиәте сәнәғәт зонаһын тығыҙл атыу, эске "йәшел коридорҙар" булдырыуҙы тәҡдим иткән ине. Х әҙерге ваҡытта халыҡ йәшәгән үҙәк райондарҙан бер нисә предп риятиеларҙы сығарыу юлы ҡарала. Төҙәтмәләр индерелгән генпланда шулай уҡ Иҫке Өфө һәм Нижего родкала әүҙем төҙөлөш барыуын, төҙөлөштөң Өфө ярымутрау сикт әренән Дим, Затон, Чесноковка, Нуғай һәм Шакша райондарына с ығыуы ла ҡаралған.\nЗатон, Дим һәм аэропорт (Чесноковка-Өршәк) райондарында то рлаҡ төҙөлөшө әүҙем үҫәсәк".